Ξεκίνημα με ήττα για τον Γιούχτα από τον Πανιώνιο! — Grandsport.gr\nΞεκίνημα με ήττα για τον Γιούχτα από τον Πανιώνιο!\nΚώστας Παπαδόπουλος\t 24/10/2021 - 16:58\nΓΙΟΥΧΤΑΣ ΠΑΝΙΩΝΙΟΣ / Photo Credits: ImageOnline - Στέφανος Ραπάνης\nΟ Γιούχτας μπορεί να πήρε προβάδισμα στο σκορ, ωστόσο δεν κατάφερε να το κρατήσει μέχρι τέλος γνωρίζοντας την ήττα από τον Πανιώνιο με 4-1 στην πρεμιέρα του πρωταθλήματος της Γ’ Εθνικής.\nΟ Γιούχτας μπήκε με τον καλύτερο τρόπο στο παιχνίδι και αφού απείλησε στο 2ο λεπτό με την σέντρα του Φραγκουλάκη, κατάφερε να πάρει προβάδισμα στο σκορ στο 3ο λεπτό, όταν ο Σφυρογιαννάκης σε κενή εστία μετά το λάθος Σταματόπουλου έκανε το 1-0 για την ομάδα των Αρχανών.\nΟ Πανιώνιος προσπάθησε να αντιδράσει και δημιούργησε δύο υποψίες ευκαιριών με τους Ξυγκόρο και Βροντή ωστόσο ο Κόλλιας ήταν σε ετοιμότητα. Μάλιστα ο Γιούχτας απείλησε ξανά στο 11ο λεπτό, όταν ο Κόλλιας εκτέλεσε βολέ, βρήκε τον Κατσικοκέρη και αυτός με μακρινό σουτ έστειλε την μπάλα άουτ.\nΜάλιστα η ομάδα του Άγγελου Κασσωτάκη έχασε μοναδική ευκαιρία για να πάρει «αέρα» δύο τερμάτων, όταν ο Φραγκουλάκης στο 21ο λεπτό εκτέλεσε φάουλ και ο Τζανής στο δεύτερο δοκάρι με προβολή δεν κατάφερε να στείλει την μπάλα στα δίχτυα.\nΔύο λεπτά αργότερα ο Πανιώνιος βρήκε γκολ ισοφάρισης, όταν μετά από αδράνεια στην άμυνα του Γιούχτα, ο Λιούμης με κοντινή κεφαλιά έκανε το 1-1.\nΟ ρυθμός μετά άνοιξε με τις δύο ομάδες να προσπαθούν να βρουν γκολ, με τον Πανιώνιο να είναι πιο απειλητικός ωστόσο να μην δημιουργεί κάτι σημαντικό στην εστία του Κόλλια.\nΟ Γιούχτας μάλιστα στο 35ο λεπτό κατάφερε να πετύχει και δεύτερο γκολ, ωστόσο ακυρώθηκε για οφσαιντ. Πιο συγκεκριμένα ο Φραγκουλάκης σούταρε έξω από την περιοχή, ο Σταμόπουλος έδιωξε, στην επαναφορά ο Κασσωτάκης έστειλε την μπάλα στα δίχτυα, ωστόσο ήταν εκτεθειμένος.\nΣτην αμέσως επόμενη φάση, ο Πανιώνιος έκανε την ολική ανατροπή, αφού ο Μπρένγκου κέρδισε πέναλτι σε ανατροπή του Ραπτάκη, με τον Γροντή να ευστοχεί από την άσπρη βούλα.\nΟ Γιούχτας προσπάθησε να αντιδράσει και έχασε τεράστια ευκαιρία στο 42ο λεπτό όταν ο Κατσικοκέρης βρήκε μέσα στην περιοχή τον Μέμμο, αυτός έβγαλε «γλυκιά» μπαλιά όμως ο Κατσικοκέρης ήταν λίγο πιο πίσω και δεν πρόλαβε να στείλει την μπάλα στα δίχτυα.\nΣαν να μην έφτανε αυτό, ο Πανιώνιος πήρε σαφέστατο προβάδισμα νίκης όταν στις καθυστερήσεις ο Γροντής με απευθείας εκτέλεση φάουλ «νίκησε» τον Κόλλια και έκανε το 3-1.\nΟ Πανιώνιος όπως ολοκλήρωσε το πρώτο ημίχρονο, έτσι άνοιξε και το δεύτερο, αφού στο 47ο λεπτό ο Λιούμης πέτυχε το τέταρτο γκολ «καθαρίζοντας» οριστικά το παιχνίδι.\nΟ ρυθμός από το 1-4 και μετά είχε πέσει με τον Γιούχτα να προσπαθεί να πετύχει κάποιο τέρμα μήπως και ξανά μπει στο παιχνίδι, ωστόσο οι προσπάθειες των παικτών του Άγγελου Κασσωτάκη δεν έβρισκαν στόχο.\nΤο 4-1 για τον Πανιώνιο δεν άλλαξε με τους «φιλοξενούμενους» να ξεκινάνε εντυπωσιακά την χρονιά και τον Γιούχτα να γνωρίζει την εντός έδρας ήττα στο πρωτάθλημα.\nΓιούχτας (Άγγελος Κασσωτάκης): Κόλλιας, Κασσωτάκης, Λογοθέτης (46′ Ψαρράς), Τζανής, Ραπτάκης, Νύκταρης (73′ Μπέρκης), Σφυρογιαννάκης (73′ Κόκκινος), Φραγκουλάκης, Κατσικοκέρης, Μέμμος (50′ Στακάκης), Κοντογιάννης\nΠανιώνιος (Δημήτρης Κοροπούλης): Σταματόπουλος, Κοντοές, Παμψίας, Ζούλιας, Ξυγκόρος, Μπρέγκου, Σταμάτης (73′ Διονέλης), Δρίτσας, Λιούμης (73′ Μίχος), Γροντής, Μούντριχας\nΜε Τσιλιανίδη η αποστολή για Ιωνικό\nΜε «χατ-τρικ» Λυδάκη επικράτησε η Φαιστός (pics)


Η Μάντσεστερ Γιουνάιτεντ δέχθηκε ακόμη ένα κάζο, αυτή τη φορά με εμφατικό τρόπο από την Λέστερ στο «King Power Stadium» και πλέον καλείται να πάρει αποφάσεις ώστε να αλλάξει άμεσα την αγωνιστική της εικόνα, πριν χαθεί μία χρονιά από τον Οκτώβριο.\nΤο μέλλον του Σόλσκιερ στον πάγκο των «Κόκκινων Διαβόλων» κρίνεται δυσοίωνο, έστω κι αν ο Νορβηγός έχει ανανεώσει το συμβόλαιο του μέχρι το 2024, καθώς η Γιουνάιτεντ όχι μόνο δεν εντυπωσιάζει με την εικόνα της εντός των 4 γραμμών, αλλά παρουσιάζει και χτυπητές αδυναμίες σε άμυνα και επίθεση.\nΟ Κριστιάνο Ρονάλντο δεν θα είναι πάντα εκεί για να ξελασπώνει την ομάδα του, εν προκειμένω χθες ήταν άφαντος κόντρα στη Λέστερ, με τη διοίκηση Γκλέιζερ να πρέπει να διαχειριστεί τις δικαιολογημένες αντιδράσεις των οπαδών κατά του Νορβηγού κόουτς, αλλά και την δύσκολη συνέχεια σε Αγγλία και Ευρώπη.\nΠαράλληλα, στις δηλώσεις του μετά το ματς με τη Λέστερ, ο Πολ Πογκμπά έριξε τις πρώτες του σπόντες για την εικόνα της ομάδας του, με ξεκάθαρο αποδέκτη τον προπονητή του, που βιώνει τις πιο δύσκολες του μέρες στο «Όλντ Τράφορντ».\n«Για να είμαι ειλικρινής, έχουμε τέτοιου είδους παιχνίδια εδώ και πολύ καιρό. Δεν έχουμε βρει το πρόβλημα, δεχόμαστε εύκολα γκολ, ηλίθια γκολ. Πρέπει να είμαστε πιο ώριμοι, να παίξουμε με περισσότερη εμπειρία και αλαζονεία με την καλη έννοια. Πρέπει να παίξουμε το ποδόσφαιρό μας. Πρέπει να βρούμε κάτι, πρέπει να αλλάξουμε. Πρέπει να βρούμε τη σωστή νοοτροπία και τη σωστή τακτική. Αξίζαμε να χάσουμε σήμερα (σ.σ. χθες)».


Γλυκό ψυγείου με φρυγανιές και ζαχαρούχο γάλα - Εύκολη και λαχταριστή συνταγή - Γεύση & Συνταγές - Athens magazine\nΦτιάξτε το πιο νόστιμο γλυκό ψυγείου με ζαχαρούχο γάλα και φρυγανιές. Πρόκειται για γρήγορη, εύκολη και λαχταριστή συνταγή που σίγουρα θα σας αρέσει.\nΕίναι ένα υπέροχο γλυκό που συναγωνίζεται με τη γεύση του και την αρμονία των υλικών του ακόμα και την πιο περιποιημένη τούρτα. Η βάση του είναι φτιαγμένη από σιροπιασμένες φρυγανιές και η κρέμα σοκολάτας είναι... βελούδινη. Όσο για το καραμελωμένο, ζαχαρούχο γάλα έρχεται να προσθέσει αυτό ακριβώς που χρειάζεται το γλυκό για να μετατραπεί σε μια γευστική πανδαισία. Αν θέλετε κάτι πιο ανάλαφρο, δείτε εδώ μια συνταγή για δροσερό γλυκό.\n1 φακελάκι σαντιγί σε σκόνη τύπου Garni +200 ml. φρέσκο γάλα για την παρασκευή του\nΜια χούφτα τρούφα (κατά προτίμηση με σοκολάτα γάλακτος) για το γαρνίρισμα\nΤοποθετούμε τις φρυγανιές σε ένα παραλληλόγραμμο σκεύος 20×30 και ετοιμάζουμε το σιρόπι\nΒράζουμε όλα τα υλικά μαζί σε ένα κατσαρολάκι σε μέτρια προς δυνατή φωτιά για 3 λεπτά. Σιροπιάζουμε τις φρυγανιές φροντίζοντας να μοιράσουμε το σιρόπι ομοιόμορφα σε όλη την επιφάνεια.\nΕτοιμάζουμε την κρέμα σοκολάτας:\nΒάζουμε το γάλα στη φωτιά να ζεσταθεί και λίγο πριν έρθει σε σημείο βρασμού ρίχνουμε μέσα την κουβερτούρα κομματιασμένη και ανακατεύουμε διαρκώς με το σύρμα μέχρι να λιώσει η σοκολάτα εντελώς και να έχουμε ένα “σοκολατένιο” γάλα.\nΠαράλληλα , σε ένα μπολ ρίχνουμε τα αυγά, τη ζάχαρη, το κορν φλάουρ και μια κουταλιά ζεστό γάλα από την κατσαρόλα και τα χτυπάμε με το σύρμα μέχρι να γίνουν μια ομοιογενής κρέμα.\nΌταν βράσει το γάλα, αδειάζουμε το περιεχόμενο του μπολ μέσα στην κατσαρόλα και ανακατεύουμε με το σύρμα.\nΑποσύρουμε αμέσως από τη φωτιά αφού η κρέμα “δένει” πολύ γρήγορα.\nΧτυπάμε την σκόνη βανίλιας (garni) με το κρύο γάλα για 4-5 λεπτά μέχρι να σχηματιστεί μια ελαφριά σαντιγί και όταν το γλυκό έχει κρυώσει εντελώς, την απλώνουμε στην επιφάνεια.\nΠασπαλίζουμε με την τρούφα και παγώνουμε στο ψυγείο για 2-3 ώρες.\nΡίγη συγκίνησης με την απόφαση του Σκλαβενίτη\n25 Σεπτεμβρίου 2020 13:10\nΟ πιο εύκολος τρόπος για να κόψετε τις τέλειες πατάτες\n25 Σεπτεμβρίου 2020 08:29\nΚάνε τα τέλεια μακαρόνια σε ελάχιστα λεπτά - Δες πώς...\nΛαχταριστική πατατοβόμβα στο τηγάνι με αλλαντικά και τυρί (Video)\n24 Σεπτεμβρίου 2020 10:58\nΕύκολο γλυκό ψυγείου με μπισκότα και λίγα υλικά - Έτοιμο σε 20 λεπτά\n24 Σεπτεμβρίου 2020 08:42\n23 Σεπτεμβρίου 2020 15:10\n26 Σεπτεμβρίου 2020 19:18\n«Διέλυσε» τον ανταγωνισμό ο ΑΒ Βασιλόπουλος - Έβαλε «φωτιά» στην αγορά\n27 Σεπτεμβρίου 2020 06:54\nΗ φωτογραφία της ημέρας: Καλημέρα από την υπέροχη Σάμο


21 Απριλίου 21:14\n#Βρετανία #εκλογές #Μέι\nΗ Βρετανίδα πρωθυπουργός Τερέζα Μέι δήλωσε σήμερα ότι δεν θεωρεί τίποτα δεδομένο ενόψει των πρόωρων εκλογών του Ιουνίου και ενώ οι δημοσκοπήσεις προβλέπουν τη σαρωτική νίκη του κόμματος των Συντηρητικών στην εκλογική αναμέτρηση.\nΟι δημοσκοπήσεις δίνουν στους κυβερνώντες Συντηρητικούς της Μέι προβάδισμα περίπου 20%, αρκετό για να εξασφαλίσουν την πλειοψηφία άνω των 100 εδρών στο βρετανικό κοινοβούλιο, αλλά η Βρετανίδα πρωθυπουργός τονίζει ότι δεν εφησυχάζει. "Η προεκλογική εκστρατεία μόλις ξεκίνησε. Δεν θεωρώ τίποτα δεδομένο. Το αποτέλεσμα δεν είναι βέβαιο" τόνισε η Τερέζα Μέι σε μια ομιλία που εκφώνησε στο εργοστάσιο της GlaxoSmithKline στην εκλογική της περιφέρεια στο Μέιντενχεντ.\nΗ Βρετανίδα πρωθυπουργός επιβεβαίωσε επιπλέον ότι η δέσμευση των Συντηρητικών για δαπάνες της τάξης του 0,7% του ΑΕΠ σε βοήθεια προς το εξωτερικό θα τηρηθεί, μετά τη φημολογία ότι δεν θα περιληφθεί στο μανιφέστο του κόμματος ενόψει της νέας εκλογικής αναμέτρησης. "Ας είμαστε ξεκάθαροι- το 0,7% παραμένει και θα παραμείνει" επισήμανε. "Αυτό που πρέπει ωστόσο να κάνουμε είναι να εξετάσουμε πώς τα χρήματα αυτά θα δαπανηθούν και να διαβεβαιώσουμε ότι θα μπορούμε να ξοδέψουμε αυτά τα χρήματα με τον πλέον αποτελεσματικό τρόπο".\nΗ συγκεκριμένη δέσμευση υπήρξε εκ των θεμελιωδών του προκατόχου της Τερέζας Μέι, Ντέιβιντ Κάμερον, κατά τις προσπάθειές του να αμβλύνει την εικόνα του Συντηρητικού Κόμματος. Ο πρώην Αρχιεπίσκοπος του Καντέρμπερι Ρόουαν Ουίλιαμς, που προεδρεύει της φιλανθρωπικής οργάνωσης Christian Aid, είχε νωρίτερα ζητήσει από την Μέι να τηρήσει τη δέσμευση ως ένα "παράσημο τιμής", ενώ ο συνιδρυτής της Microsoft Μπιλ Γκέιτς είχε επίσης απευθύνει έκκληση υπέρ της τήρησης αυτής της υπόσχεσης. Νωρίτερα αυτήν την εβδομάδα η εφημερίδα Daily Mail είχε γράψει ότι η Τερέζα Μέι επρόκειτο να μην τηρήσει το στόχο αυτό προκειμένου να δαπανήσει περισσότερα στην άμυνα.\nΤσίπρας: Περιμένουμε από Eurogroup απόφαση ρύθμισης του ελληνικού χρέους\nΤουρκικό ΥΠΕΞ: Απαράδεκτη η παροχή άδειας στον Κουφοντίνα\n20 Ιουνίου 17:01\nΕλεύθερος με περιοριστικούς όρους αφέθηκε την Τετάρτη ο Κωνσταντίνος Μπαρμπαρούσης, μετά την απολογία του ενώπιον του ανακριτή. Ο βουλευτής κατέβαλε εγγύηση ύψους 30.000 ευρώ και θα πρέπει υποχρεωτικά...\n20 Ιουνίου 16:33\nΕυρωπαϊκά αντίμετρα στους δασμούς του Τραμπ\nΗ Ευρωπαϊκή Επιτροπή ανακοίνωσε τα αντίμετρά της στους εμπορικούς δασμούς που επέβαλε ο Αμερικανός πρόεδρος, Ντόναλντ Τραμπ, στον ευρωπαϊκό χάλυβα και το ευρωπαϊκό αλουμίνιο. Θα τεθούν σε εφαρμογή ...\n20 Ιουνίου 16:24\nΤη σύγκληση έκτακτης Συνόδου Κορυφής την προσεχή Κυριακή στις Βρυξέλλες, με αντικείμενο την προσφυγική κρίση ανακοίνωσε η Ευρωπαϊκή Επιτροπή, σημειώνοντας ότι σε αυτήν θα συμμετάσχουν όλες οι χώρες ...


Υιοθετεί το σύστημα μίσθωσης ποδηλάτων Easy Bike Hotel το Elite City Resort | Εφημερίδα ΘΑΡΡΟΣ\nΥιοθετεί το σύστημα μίσθωσης ποδηλάτων Easy Bike Hotel το Elite City Resort\nΠρώτη Δημοσίευση: 21/07/2017 08:34 - Τελευταία Ενημέρωση: 21/07/2017 08:34\nΤο πρωτότυπο σύστημα μίσθωσης ποδηλάτων Easy Bike Hotel υιοθέτησε το Elite City Resort, στο πλαίσιο της συνεχούς αναζήτησης υψηλού επιπέδου παροχών στους επισκέπτες του, με σκοπό να γίνει το πρώτο ξενοδοχείο στην Καλαμάτα που θα κατακτήσει το σήμα “Bike Friendly Hotel” από την Εταιρεία Προστασίας της Φύσης (Ε.Ε.Π.Φ.)\nΑυτό δίνει προσφέρει ένα ολοκληρωμένο σύστημα εναλλακτικής μετακίνησης που βελτιώνει το επίπεδο ζωής, επιτυγχάνοντας οικονομία και προστατεύοντας την υγεία. Επίσης, συμβάλλει στην εξοικονόμηση καυσίμων και τη μείωση των ρύπων και του κυκλοφοριακού της πόλης.\nΟ ποδηλατόδρομος της Καλαμάτας, συνολικού μήκους περίπου 4 χιλιομέτρων, διασχίζει όλη την πόλη, περνώντας από τα σημαντικότερα και ομορφότερα σημεία της, δίνοντας στον επισκέπτη ποδηλάτη τη δυνατότητα να απολαύσει τις μετακινήσεις του.\nΤο Elite City Resort επενδύει για άλλη μια φορά στον άνθρωπο, στις νέες τάσεις του θεματικού τουρισμού, ανεβάζοντας τον πήχη στην παροχή υπηρεσιών.


Book of Ra Deluxe - Παίξε Δωρεάν Online το Φρουτάκι\n4.04 ( 743 αξιολογήσεις ) Ψηφίστε!\nΌχι 100€ 0.40€\n5 10 94.3%\nΤο Book of Ra Deluxe είναι ένα απ’ τα φρουτάκια της Novomatic με 5 στήλες και 10 πιθανούς συνδυασμούς. Το «φρουτάκι», είναι συνέχεια του απλού Book of Ra που είχε κερδίσει την προτίμηση του κοινού.\nΗ κύρια ιστορία πίσω από αυτό το slot, ακολουθεί την περιπέτεια ενός εξερευνητή που ψάχνει για το μυστικό βιβλίο του Ra. Ο παίκτης συνεώς, συμμετέχει νοητά σε αυτήν την αναζήτηση μέσω του ομώνυμου παιχνιδιού.\nΤα γραφικά και η συνολική ατμόσφαιρα στο Book of Ra Deluxe παραπέμπουν ξεκάθαρα στην Αρχαία Αίγυπτο. Άλλωστε, ο Ρα είναι ο δημοφιλής θεός των Αιγιπτίων. Να σημειωθεί, πως πρόκειται για ένα από τα πιο διάσημα «φρουτάκια» στον κόσμο, αφού συμπεριλαμβάνεται σε πληθώρα επίγειων Live Καζίνο.\nΌσον αφορά το στιλ του παιχνιδιού, το ίδιο το βιβλίο του Ρα είναι το Wild σύμβολο. Αν σε μια περιστροφή, εμφανιστεί τρεις φορές στην οθόνη το Book of Ra, τότε ενεργοποιούνται έξτρα γύροι. Μόλις συμβεί αυτό, υπάρχει και το σύμβολο Expanding Wild, που ανεβάζει την αδρεναλίνη στα ύψη!\nΧαρακτηριστικό του Book of Ra Deluxe, είναι και το Gamble. Σε περίπτωση νικηφόρου συνδυασμού, δίνεται η δυνατότητα στον παίκτη να διπλασιάσει τη νίκη του. Το μόνο που έχει να κάνει, είναι να μαντέχψει σωστά το χρώμα της κάρτας που θα ανοίξει. Αν όμως δεν το βρει, τότε η αρχική νίκη του είναι ως μη γενόμενη. Μάλιστα, σε περίπτωση σωστής πρόβλεψης, ο παίκτης δικαιούται ακόμα ένα Gamble.\nΤο RTP του Book of Ra Deluxe κυμαίνεται στο 94.3% και είναι ικανοποιητικό. Στο εν λόγω παιχνίδι, δεν είναι τα γραφικά ή τα ηχητικά εφέ που κάνουν τη διαφορά. Αντιθέτως, η Novomatic εστιάζει στο gameplay και φροντίζει ώστε η ανδρεναλίνη να ανεβαίνει στα ύψη. Δεν είναι τυχαία εξάλλου, η επιτυχία του slot και στα επίγεια, αλλά και στα διαδικτυακά Live Καζίνο.


The X- Factor: Το παρασκήνιο, οι αλλαγές και η νέα κριτική επιτροπή\nΜπορεί το «The Voice» να βρίσκεται ακόμα σε εξέλιξη σημειώνοντας μεγάλη επιτυχία, ωστόσο οι ιθύνοντες του ΣΚΑΪ έχουν ξεκινήσει να δουλεύουν πυρετωδώς για το νέο και ανανεωμένο κύκλο του «X–Factor».\nΤην προηγούμενη τηλεοπτική σεζόν το μουσικό τάλεντ σόου «X-Factor» επέστρεψε και πάλι στην ελληνική τηλεόραση, «πρωταγωνιστώντας» στην προτίμηση των τηλεθεατών. Δεν είναι τυχαίο που στην τελευταία εκπομπή ανακοινώθηκε ότι το σόου θα συνεχιζόταν και για δεύτερη χρονιά. Και μπορεί στην πορεία το κανάλι να εξασφάλισε τα δικαιώματα του πολυσυζητημένου «The Voice» και να έδωσε σ’ αυτό προτεραιότητα, αλλά το «λόγο» του θα τον κρατήσει. Γι’ αυτό άλλωστε οι συντελεστές έχουν ξεκινήσει την αναζήτηση των τραγουδιστών σε Αθήνα, Θεσσαλονίκη και Κύπρο, ώστε να γίνει η πρώτη επιλογή, το λεγόμενο pre casting.\nΑπό εκεί και πέρα πιάνουν δουλειά οι κάμερες και ξεκινά η διαδικασία του παιχνιδιού, που δεν είναι άλλη από τα μαγνητοσκοπημένα επεισόδια των οντισιόν. Εδώ θα έχουμε και μια πολύ βασική αλλαγή, καθώς οι οντισιόν θα γίνονται χωρίς την παρουσία του κοινού. Ο εκάστοτε διαγωνιζόμενος θα βρίσκεται απέναντι από την κριτική επιτροπή, ενώ φίλοι και συγγενείς θα παραμένουν στο green room με την Ευαγγελία Αραβανή.\nΣταθερός ο Ρουβάς\nΣτο «τιμόνι» της παρουσίασης εννοείται ότι παραμένει ο απόλυτος Έλληνας σταρ Σάκης Ρουβάς, ενώ η κριτική επιτροπή θα είναι εντελώς ανανεωμένη μετά και την αποχώρηση της Πέγκυς Ζήνα και του Γιώργου Θεοφάνους. Πρόσφατα έγινε μια κρούση στον τελευταίο, στον Θοδωρή Μαραντίνη και την Τάμτα για να δουν αν επιθυμούν να παραμείνουν στις θέσεις τους, αλλά τελικά αποφασίστηκε να γίνει ριζική ανανέωση. Σύμφωνα με πληροφορίες, αυτή θα αποτελείται από τον Γιώργο Λεβέντη, την Έλλη Κοκκίνου, την Τάμτα -η οποία ήταν και στον προηγούμενο κύκλο- και τον Γιώργο Μαζωνάκη που, όπως λέγεται στα πηγαδάκια, κατάφεραν και τον έπεισαν! Τέλος, τα γυρίσματα για τις οντισιόν αναμένεται να ξεκινήσουν μέσα στο Φλεβάρη, ενώ σύμφωνα με τον πρώτο προγραμματισμό η πρεμιέρα υπολογίζεται για τις 17 Μαρτίου.\nPrevious : Aυτό είναι το ολοκαίνουριο τραγούδι του Παντελή Παντελίδη – Οι στίχοι που συγκλονίζουν!\nNext : Αγνώριστη η Kim Kardashian: Δείτε τη μεγάλη αλλαγή στην εμφάνιση της


4ος Πανελλήνιος Διαγωνισμός Συγγραφής Σεναρίου | Foninews.gr\n4ος Πανελλήνιος Διαγωνισμός Συγγραφής Σεναρίου\nBy on\t 8 Ιουνίου 2017 ΕΛΛΑΔΑ, ΠΟΛΙΤΙΣΜΟΣ\nOι ενδιαφερόμενοι, αφού προηγουμένως κατοχυρώσουν το σενάριό τους στον δικτυακό τόπο της Ε.Σ.Ε. www.senariografoi.gr (ειδάλλως με κατάθεση στην τράπεζα Πειραιώς αριθ. Λογ. IBAN GR3701718390006839135579922) μπορούν να το αποστείλουν ηλεκτρονικά σε μορφή PDF, μαζί με την απόδειξη κατοχύρωσης που θα παραλάβουν μετά την ολοκλήρωση της διαδικασίας, μέχρι την 30ή Σεπτεμβρίου 2017 στην ηλεκτρονική διεύθυνση akakavas@hol.gr.\nΓια την κατάθεση απαιτούνται: α) δύο αρχεία του υποψήφιου σεναρίου: ένα με τα προσωπικά στοιχεία του διαγωνιζόμενου (όνομα συγγραφέα, ηλεκτρονική διεύθυνση, τηλέφωνα κ.ά.). και ένα άλλο χωρίς (για τις επιτροπές αξιολόγησης) και β) το πιστοποιητικό κατοχύρωσης της Ε.Σ.Ε. (ή το παραστατικό της τραπέζης).\nΤο “πρωτότυπο” σενάριο πρέπει να είναι πρωτότυπη εργασία του συγγραφέα. Σε καμιά περίπτωση δεν γίνονται δεκτές νέες εκδοχές η διορθωμένες σελίδες του σεναρίου, μετά την εκ μέρους της Ε.Σ.Ε δηλωμένη αποδοχή του σεναρίου.\nΘα δημιουργηθούν τριμελείς επιτροπές από μέλη της Ε.Σ.Ε. Τα ονόματα των μελών των επιτροπών δεν είναι ανακοινώσιμα προ της ανακοινώσεως των βραβείων. Τελικά αποτελέσματα μέχρι την 31η Δεκεμβρίου 2017. Τα ονόματα των νικητών θα ανακοινωθούν στην τελετή απονομής πλην των προερχομένων από την επαρχία ή το εξωτερικό που θα προσκαλούνται εγκαίρως ώστε να δυνηθούν να παραστούν στην τελετή απονομής των βραβείων.\nΟι πρώτοι νικητές, σε ειδική τελετή, θα λάβουν από ένα tablet καθώς και από μια τιμητική πλακέτα. Τα δε σενάριά τους θα εκδοθούν από τις Εκδόσεις Σεναριογράφων Ελλάδος. Οι δεύτεροι και τρίτοι νικητές θα λάβουν μετάλλιο και έπαθλο. Οι έπαινοι θα λάβουν τιμητική διάκριση.\nΗ Ε.Σ.Ε. τέλος, θα καλύψει το κόστος κατοχύρωσης των δικαιωμάτων του επομένου έργου, που θα μετάσχει στον διαγωνισμό, όσων λάβουν έπαινο.\n164 Συνολικές προβολές, 1 Σήμερα


Αύγουστος στη Νέα Υόρκη: Ηλιος αλλά και σύννεφα, θερμοκρασία γύρω στους 25 βαθμούς, ιδανικά για τέτοια εποχή...\nΤο μουσικό οδοιπορικό μας ξεκίνησε με πρώτη στάση τη Νέα Υόρκη. Το σκηνικό που είδαμε στο Tribeca με τους τέσσερις μαύρους σε ένα αυτοκίνητο να τραγουδούν και να χορεύουν hip hop έξω από ένα μαγαζί με Nike ήταν η πιο αντιπροσωπευτική εικόνα της πόλης. Χαμηλά στο Μανχάταν, μακριά από το διαφημιστικό κέντρο της Times Square.\nΣτο Rado City παίζει αύριο ο John Fogerty και ακολουθεί μετά από μέρες ο Lenny Kravitz. Εμείς ωστόσο δεν μπορούμε να τον... περιμένουμε γιατί έχουμε άλλα να μας... περιμένουν.\nJimmy Fallon (The Tonight Show Starring Jimmy Fallon) στο NBC και Stephen Colbert «The Late Show with Stephen Colbert» στο CBS αποτελούν μία ιστορία από μόνοι τους, κέντρο τους φυσικά η Νέα Υόρκη, άλλου είδους τηλεόραση, δεν είναι της παρούσης, χρειάζεται ξεχωριστό κεφάλαιο.\nΕίναι ωραία στη Νέα Υόρκη τον Αύγουστο. Χάνεις (κερδίζεις δηλαδή) και το ελληνικό καλοκαίρι... Αυτό και αν το κάνει ακόμα πιο ωραίο.\nΑμερική, ξεκινήσαμε να παίρνουμε βαθιές, μουσικές, ανάσες. Επόμενη στάση;\n(ΕΔΩ, ο Τάσος Παπαϊωάννου με άλλη παρέα, κάνει άλλο μουσικό οδοιπορικό).


Ράπισμα της ελληνικής δικαιοσύνης στο Καζίνο Λουτρακίου που φέσωσε συστηματικά τα δημόσια ταμεία | newsbreak\nΡάπισμα της ελληνικής δικαιοσύνης στο Καζίνο Λουτρακίου που φέσωσε συστηματικά τα δημόσια ταμεία\n12-06-2020 - 12:53μμ\nΔεν φτάνει που κατέστρεψαν χιλιάδες πολίτες από την τοπική κοινωνία, χρώσταγαν και εκατομμύρια στα δημόσια ταμεία!\nΑκύρωσε εξ ολοκλήρου την αμφιλεγόμενη, το 2018, απόφαση του Διοικητικού Εφετείου Τρίπολης με την οποία το Καζίνο διεκδικούσε από το Δημόσιο συνολικά 80 εκ. ευρώ και απέρριψε τις σχετικές προσφυγές.\nΘα μπορούσε να πει κανείς ότι το ΣτΕ, στην περίπτωση αυτή, «διέσωσε» την τιμή του Δημοσίου και των Ταμείων του, αφού επί μία δεκαετία, το Καζίνο κυριολεκτικά τα εξευτέλιζε, παραβιάζοντας συστηματικά κάθε νόμο και κανονισμό.\nΓιατί ποια άλλη επιχείρηση που θα είχε υπαχθεί στο άρθρο 106Β του πτωχευτικού, θα είχε κουρέψει δεκάδες εκ. ευρώ χρεών, δεν θα είχε εκπληρώσει τις προϋποθέσεις για να παραμένει στο 106Β, μετά σε διάστημα δύο ετών θα είχε δημιουργήσει άλλα 25 εκ. ευρώ χρέη στον ΕΦΚΑ, θα κοκκίνιζε συνέχεια δάνεια και πλείστα όσα άλλα, θα παρέμενε χωρίς καμία ουσιαστική κύρωση και σοβαρή επίπτωση;\nΔεν διασώθηκε, βέβαια, η τιμή των εκάστοτε κυβερνώντων, το συγκεκριμένο χρονικό διάστημα, οι οποίοι άφησαν αυτήν τη «γεννήτρια» χρεών να φορτώνει «φέσια» παντού και στους πάντες, αλλά παρόλα αυτά, να λειτουργεί κανονικότατα, σαν να μην συμβαίνει τίποτα! Αυτό, όμως, δεν είναι της παρούσης.


Aussie Dimi decoupage: A little of this and a little of that!\nΑυτές τίς ημέρες φίλες μου,ήμουν κάπως!Λίγο ο καλός καιρός,λίγο οικογενειακές υποχρεώσεις,λίγο φυτεύοντας χρυσάνθεμα στόν κήπο,έμεινε λίγο πίσω τό ντεκουπάζ.\nΑλλά επανήλθα πάλι!!\nMy decoupage...κασπώ μέ χαρτοπετσέτα.\nRecycling in glass jars....Ανακύκλωση σέ γυάλινα βαζάκια.\nMy decoupage....γυάλινο βαζάκι μέ ριζόχαρτο,ρελιέφ καί ακρυλικά χρώματα.\nΟι τέσσερεις εποχές (Γυάλινα βαζάκια μέ χαρτί καί ακρυλικά χρώματα.)\nMy decoupage...Πιάτο μέ χαρτ/τα,ακρυλικό στόκο καί πατίνα.\nMy decoupage...Μπουκάλι μέ ριζόχαρτο καί κρακελέ 2συστ,καί πατίνα.\nO καιρός καλά κρατεί καί συνεχίζω τά πρωινά μου μπάνια!Τό προτείνω φίλες μου καί σέ εσάς!Η θάλασσα είναι πολύ ζεστή!\nΓαλάζια Ακτή ,Λαγονήσι.\nΕυχαριστώ πολύ τίς φίλες bloggers ,Δέσποινα(Happy Craft Hour),\nΤήν φίλη (Parents Land Gr ),\nΤήν φίλη Δήμητρα(Δημιουργίες άλλης εποχής),\nγιά τά πολύ όμορφα βραβεία πού μού χάρησαν!Αξίζη νά επισκευθήτε τά πολύ ωραία τους blog!\nΑυτό τό βραβείο καί από τίς τρείς φίλες.\nΑυτό τό βραβείο από τήν Δήμητρα.\nΑυτά τά δύο βραβεία από τό Parents Land Gr.\nΣτά βραβεία αυτά πού συνοδεύονται από ερωτήσεις,έχω απαντήση εδώ.Τά βραβεία τά χαρίζω σέ όλες εσάς φίλες μου!\nXαρισμένο σέ όλες εσάς φίλες μου αυτό τό υπέροχο καί αγαπημένο τραγούδι!\nΑναρτήθηκε από DIMI στις 4:39 μ.μ.\nCloudy 25 Σεπτεμβρίου 2012 - 5:07 μ.μ.\nTolle Fotos und ein lebendiger Beitrag, gerne gelesen...\nDIMI 27 Σεπτεμβρίου 2012 - 9:42 μ.μ.\nThank you my dear Cloudy!!\nΕΥΓΕΝΙΑ 25 Σεπτεμβρίου 2012 - 5:38 μ.μ.\nΑχ, αυτά τα λουλούδια σου. Λάμπουν από ομορφιά! Οι δημιουργίες σου υπέροχες, οι 4 εποχές τόσο χαριτωμένες. Σήμερα πήγα σε βιβλιοπωλείο στη Χίο που διαθέτει και προϊόντα για χόμπυ και ζήτησα κρακελέ. Ούτε που ήξεραν τί είναι...και ήθελα τόσο πολύ να το δοκιμάσω... Τουλάχιστον, το μπανάκι μας το κάνουμε κι εμείς το ΣΚ και η θάλασσα είναι τέλεια!\nDIMI 27 Σεπτεμβρίου 2012 - 9:44 μ.μ.\nΕυγενία μου νά παραγγείλης από τίς Μορφές!Θά έρθουν μέ κούριερ!Από εκεί ψωνίζω καί εγώ υλικά!Φιλάκια!!\noldthings 25 Σεπτεμβρίου 2012 - 5:40 μ.μ.\nEπανήλθες δριμύτερη !!! Πότε τα προλαβαίνεις όλα ?\nΔεν ξεκουράζεσαι καθόλου ? Τα βραβεία σου αξίζουν και με\nΣέ ευχαριστώ πολύ Ολυμπία!Καλό βράδυ!\nvaso 25 Σεπτεμβρίου 2012 - 5:58 μ.μ.\nΚαλησπέρα όμορφα τα χρυσάνθεμα κ τα βαζάκια σου ακόμη πιο όμορφα έχεις βραβείο έλα αν θέλεις να το πάρεις http://www.dimiourgiesvasos.blogspot.gr/, πολλά φιλάκια!!!\nDIMI 27 Σεπτεμβρίου 2012 - 9:45 μ.μ.\nΣέ ευχαριστώ Βασσούλα καί γιά τό όμορφο σχόλιο αλλά καί τό βραβείο!Φιλάκια!!\nKiki Aposeki 25 Σεπτεμβρίου 2012 - 5:59 μ.μ.\nΠανέμορφα τα φθινοπωρινά λουλούδια!!! Τα δικά μου χρυσάνθεμα είναι γεμάτα μπουμπούκια και τα περιμένω πώς και πώς ν' ανθίσουν!!! Οι δημιουργίες σου όλες υπέροχες!!! Καλη συνέχεια και καλό απόγευμα σου εύχομαι!!!\nDIMI 27 Σεπτεμβρίου 2012 - 9:46 μ.μ.\nΣέ ευχαριστώ πολύ Κική μου!Νάσαι καλά!\nstarhomecraft 25 Σεπτεμβρίου 2012 - 6:04 μ.μ.\nΜε λιγο απο αυτο και με λιγο απο κεινο παλι super εγινε το ντεκουπαζ σου!!!Μου αρεσαν οι τεσσερις εποχες πολυ γλυκες!!!Συγχαρητηρια για τα βραβεια σου!!!:)Αναστασια\nVores have 25 Σεπτεμβρίου 2012 - 6:18 μ.μ.\nΓεια σας Dimi.\nΜεγάλες φωτογραφίες / κολάζ που δείχνει.\nΕίμαι πολύ θαυμασμό του decoupage σας, - είναι απίστευτα όμορφο.\n26 βαθμούς στην Αθήνα - εδώ έχουμε βροχή + 12 βαθμούς ...... φθινόπωρο, αλλά είναι επίσης ωραίο.\nΕυχόμαστε να έχετε ένα πολύ καλό βράδυ :)\nDIMI 27 Σεπτεμβρίου 2012 - 9:48 μ.μ.\nThank you dear Hanne!Wish you all the best !!Hugs and kisses!!\nUnknown 25 Σεπτεμβρίου 2012 - 6:27 μ.μ.\nμμμ..τέλεια χρυσάνθεμα!!!Και εγώ φύτεψα αρκετές,και περιμένω-)))\nΟμορφες επίσης και οι δημιουργίες σου,τελευταία βλέπω στα μαγαζιά μικρόυς καμβάδες με χχαρτοπετσέτες.\nπολλά φιλιά...και μην ξεχάσεις τους βολβούς-)))\nΧρυσουλίνι μου σέ ευχαριστώ πολύ κοριτσάκι!!Φιλάκια!!\ninge 25 Σεπτεμβρίου 2012 - 6:30 μ.μ.\nMany congratulations on your ward well deserved. Love the colourful flowers\nDIMI 27 Σεπτεμβρίου 2012 - 9:49 μ.μ.\nThank you dear Inge!!My love in Ireland!\nchica 25 Σεπτεμβρίου 2012 - 6:57 μ.μ.\nLindas flores, tudo bonito aqui! beijos,tudo de bom,chica\nDIMI 27 Σεπτεμβρίου 2012 - 9:50 μ.μ.\nThank you dear chica!!Be well!!\nmaria 25 Σεπτεμβρίου 2012 - 9:04 μ.μ.\nΚαλησπέρα Δημητρούλα μου πολύ όμορφα όπως πάντα όλα, αλλά συμφωνώ μαζί σου, η θάλασσα είναι αυτή την εποχή υπέροχη.\nDIMI 27 Σεπτεμβρίου 2012 - 9:51 μ.μ.\nΜαράκι μου σέ ευχαριστώ πολύ φίλη μου!!Φιλάκια!!!\nΔΕΛΦΙΝΑΚΙ 25 Σεπτεμβρίου 2012 - 9:08 μ.μ.\nσυγχαρήτηρια για τα βραβεία , να τα χαρείς\nτι όμορφα που ακόμη κάνεις τα μπάνια σου..\nμου άρεσε πολύ τα 4 βαζάκια με τις 4 εποχές\nDIMI 27 Σεπτεμβρίου 2012 - 9:52 μ.μ.\nΔελφινάκι μου σέ ευχαριστώ πολύ!!Φιλάκια!!\nΜαριλένα 25 Σεπτεμβρίου 2012 - 9:09 μ.μ.\nΚαλησπέρα Δήμητρά μου!!! Τα λουλούδια σου είναι πανέμορφα!!Φτου φτου!!!\nΌσο για τις δημιουργίες σου είναι όπως πάντα προσεγμένες και κουκλίστικες!!!\nτα βαζάκια σου υπέροχα!!!το πιάτο είναι εκπληκτικό ειδικά η λεπτομέρεια με το στόκο!!!\nΑλλά το μπουκάλι είναι το αγαπημένο μου!!!!το κρακελέ το πέτυχες και στη μικρότερη λεπτομέρεια!!!\nΜπράβο σου καλή μου!!!!\nDIMI 27 Σεπτεμβρίου 2012 - 9:53 μ.μ.\nΣέ ευχαριστώ γιά τά καλά σου λόγια φίλη μου!Σέ φιλώ!!\nvivi ka 25 Σεπτεμβρίου 2012 - 9:36 μ.μ.\nΚαλησπέρα Dimi μου!\nΌσο μου αρέσει που ξεκίνησες την ανάρτηση λέγοντας πως έμεινε πίσω το ντεκουπάζ.\nΕεεε.... περίμενα και εγω να δω ένα-δυο! Μου άρεσαν παρά πολύ τα 4 βαζάκια με τις εποχές και το πιάτο πολύ εντυπωσιακό!\nΣυγχαρητήρια για τα βραβεία! Να έχεις ένα όμορφο βράδυ! Φιλάκια!!\nDIMI 27 Σεπτεμβρίου 2012 - 10:09 μ.μ.\nΠαρασκευή μου σέ ευχαριστώ πολύ!Φιλάκια!\nPepi 25 Σεπτεμβρίου 2012 - 9:49 μ.μ.\nΟλα είναι πανέμορφα, ειδικά αυτό το κρακελέ του μπουκαλιού με "εστειλε" !!!! Για να μην μιλήσω για την πάστα στην ελιά! Συγχαρητήρια για τα βραβεία σου! Πάντα τέτοια!\nΣέ ευχαριστώ πολύ Πέπη!!Φιλάκια!\nWhite palette 25 Σεπτεμβρίου 2012 - 10:02 μ.μ.\nείναι ωραία η κηπουρική και η ανθοκομική ακόμη ομορφότερη.\nΑλλά τίποτα δε συγκρίνεται με τις καταπληκτικές σου δημιουργίες!!\nDIMI 27 Σεπτεμβρίου 2012 - 10:10 μ.μ.\nΣέ ευχαριστώ πολύ κοριτσάκι!Φιλιά!\nTaelia88 25 Σεπτεμβρίου 2012 - 10:10 μ.μ.\nΣυγχαρητήρια για τα βραβεία σου!! Πολλά ακόμη σου εύχομαι!! Πανέμορφες οι δημιουργίες σου! Είναι όλες μία και μία! Αυτή που ξεχώρισα, όμως, είναι το πιάτο, με την ελιά!! Φανταστικό!!\nDIMI 27 Σεπτεμβρίου 2012 - 10:11 μ.μ.\nΣέ ευχαριστώ πολύ φίλη μου!!Καλό βράδυ!!\nMarie-Anne 25 Σεπτεμβρίου 2012 - 10:12 μ.μ.\nΚι εγώ νόμισα ότι θα μας έδειχνες μόνο φωτογραφίες αφού έμεινες πίσω στο ντεκουπάζ !!! Αλλά εσύ έχεις φτιάξει τόσα πολλά καινούργια και πολύ όμορφα! Πότε τα σκαρώνεις όλα αυτά ? Φιλάκια !!!!!!!\nDIMI 27 Σεπτεμβρίου 2012 - 10:12 μ.μ.\nΜαριάν μου σέ ευχαριστώ πολύ!!Τώρα νά δής!!Τίποτα!!Κενό!!Τεμπελιά σκέτη!!Φιλάκια!!\nChrisi 25 Σεπτεμβρίου 2012 - 10:39 μ.μ.\nΔημητρα μου τι πρώτα να σχολιάσω? με κατέπληξες με τα πάντα απο το πιάτο με την ελιά μέχρι το τραγούδι και τα χρυσάνθεμα είναι απο τα αγαπημένα μου λουλούδια,καλο μας βράδυ ,φιλάκια.\nDIMI 27 Σεπτεμβρίου 2012 - 10:13 μ.μ.\nΝέλη μου σέ ευχαριστώ πολύ φίλη μου!!Καλό βράδυ!!Φιλάκια!!\nEffie's Sweet Home Designs 25 Σεπτεμβρίου 2012 - 10:50 μ.μ.\nDIMI μου χαίρεται η ψυχή μου να ανοίγω το μπλογκ σου!!!!!!Μπαίνω και θαυμάζω πάντα τις εικόνες σου , είτε με τις πανέμορφες δημιουργίες σου, είτε με τα θαλασσινά τοπία σου!!!!!Πετυχημένες αναρτήσεις , απλόχερες , χωρίς τσιγκουνιά βρε παιδί μου!!!!!!\nΝοικοκυρά και καλλιτέχνης!!!!!!!\nΤαίριαξες και την γλάστρα με τα κίτρινα χρυσάνθεμα!!!!!!!!!!!Τα πιάτα κι αυτά υπέροχα!!!!!!!!\nΧθες πήγα κι εγώ το απόγευμα γιά μπανάκι στην Αγία Μαρίνα, καλά, δεν σου λέω τίποτα... η θάλασσα διάφανη και καλύτερη από ποτέ....όλη δική μου χωρίς φασαρία στην ακτή...\nΣου στέλνω πολλά φιλιά!!!!!!!!!!\nDIMI 27 Σεπτεμβρίου 2012 - 10:14 μ.μ.\nΚαλά κάνης καί συνεχίζης τά μπανάκια σου Εφη μου!!Σέ ευχαριστώ πολύ!!!Καλά νά περνάς!!Φιλάκια!!!\nKonstantina 25 Σεπτεμβρίου 2012 - 11:03 μ.μ.\nΣυγχαρητήρια και για τα βραβεία!!!\nDIMI 27 Σεπτεμβρίου 2012 - 10:15 μ.μ.\nΣέ ευχαριστώ πολύ Κωνσταντίνα μου!Καλό βράδυ!!\nΕφη Αδαμιδου Πασοπούλου 25 Σεπτεμβρίου 2012 - 11:10 μ.μ.\nΔήμητρουλα καλησπέραααααα!!!αν δεν έμενες πίσω, άραγε τι θα έφτιαχνες;;!!!!! όλα τα έργα σου φανταστικά με φωτεινά χρώματα,χρώματα ζωής!!!Εξυπνη ιδέα με τα βάζα εποχών!!!υπέροχη η γλαστρούλα με το ομόχρωμο γλαστράκι!!!!Θα μου δείξεις πως κάνεις τις φωτό με κουλεδάκια γύρω -γύρω όπως την δεκαετία του '50;;; ε; Ζήλεψα τα λουλούδια σου πολύ φροντισμένα φαίνονται....Τη καληνύχτα μου και τα φιλάκια μου!!!!\nDIMI 27 Σεπτεμβρίου 2012 - 10:19 μ.μ.\nΘά σού δείξω φιλενάδα πώς νά κάνης κουλεδάκια γύρω γύρω!!Οτι θέλη η Εφη μου!!Σέ ευχαριστώ πολύ!!Φιλάκια ατήν Αλκιστη καί τήν Μελίτα μας!!\nAlessandra 26 Σεπτεμβρίου 2012 - 12:02 π.μ.\nDear Dimi, your recycling glass jars are amazing!!!The bottle is fantastic and very romantic. Congratulations for the awards...you deserve all!!\nDIMI 27 Σεπτεμβρίου 2012 - 10:21 μ.μ.\nThank my dear Alessandra!Wish you a lovely weekend!\nEllie 26 Σεπτεμβρίου 2012 - 12:05 π.μ.\nCongratulations on the awards - you truly deserve them :)\nLovely pictures of beautiful flowers and jars. You are clever :)\nDIMI 27 Σεπτεμβρίου 2012 - 10:22 μ.μ.\nThank you my dear Ellie!!All the best!!\nKaterina V *Pause blog* 26 Σεπτεμβρίου 2012 - 2:22 π.μ.\nΈχεις πανέμορφα λουλούδια!Από τις δημιουργίες σου ξετρελάθηκα με το πιάτο,καταπληκτική δουλειά!\nΗ θάλασσα στη γαλάζια ακτή φαίνεται τόσο γαλήνια!Να σε ρωτήσω εκεί δεν έχει βράχια;;\nDIMI 27 Σεπτεμβρίου 2012 - 10:23 μ.μ.\nΣέ ευχαριστώ πολύ Κατερίνα!!Καλό Σ/Κ!!ΦΙΛΙΆ!!\nEri 26 Σεπτεμβρίου 2012 - 7:07 π.μ.\nΗρθα βράδυ αυτη τη φορά να δω τι μου έχεις, δεν θα μου φτιάξει ςτην ημέρα σήμερα αλλά θα δω ωραία όνειρα..\nΤο πιάτο το λάτρεψα dimi μου! Καλημέρα σου!\nDIMI 27 Σεπτεμβρίου 2012 - 10:25 μ.μ.\nΤί όμορφα λόγια Ερη μου!Σέ ευχαριστώ πολύ!Καλά νά περνάς!!Φιλάκια!!\nwild rose 26 Σεπτεμβρίου 2012 - 12:16 μ.μ.\nΚαλημέρα,Δήμητρα!!Όπως πάντα,όλα είναι υπέροχα!!Λατρεύω τη δουλειά σου!Καλή συνέχεια....\nDIMI 27 Σεπτεμβρίου 2012 - 10:26 μ.μ.\nΣέ ευχαριστώ πολύ φίλη μου!Νάσαι καλά!\nPinelia 26 Σεπτεμβρίου 2012 - 1:47 μ.μ.\nΟι δημιουργίες σου είναι υπέροχες!Τι να πρωτοπώ; Για τις τέσσερις εποχές?Για την ελιά?Είναι όλα πάρα πολύ προσεγμένα!Μου αρέσει που επιμένεις στα λουλούδια!Μας φτιάχνουν τη διάθεση!Φιλάκια!\nDIMI 27 Σεπτεμβρίου 2012 - 10:28 μ.μ.\nΠινελιά μου σέ ευχαριστώ πολύ φίλη μου!!Καλό βράδυ!!Φιλάκια!!\nFotini Crafthappy 26 Σεπτεμβρίου 2012 - 2:45 μ.μ.\nΤί να πρωτοπώ ;;; Τα βαζάκια ; Το κρακελέ ; Το πιάτο ; Dimi είσαι απίθανη !!!\nΣέ ευχαριστώ πολύ Φωτεινή μου!!Φιλιά!!\nUnknown 26 Σεπτεμβρίου 2012 - 3:54 μ.μ.\nΟ χώρος σου εξαιρετικός!όλα τα decoupage σου, πανέμορφα, αγάπησα όμως ιδιαίτερα αυτό με την ελιά!Είναι πολύ όμορφα, που έχεις το χρόνο να συνεχίζεις τις βουτιές σου στη θάλασσα.Μακάρι να μπορούσα κι εγώ, αυτή τη στιγμή ειδικά, θα ξαναγεννιόμουν!Φιλάκια φιλενάδα!\nDIMI 27 Σεπτεμβρίου 2012 - 10:29 μ.μ.\nΓεωργία μου σέ ευχαριστώ πολύ!Χαίρομαι πού σού αρέσουν!Φιλάκια!!\nΕρμιόνη 26 Σεπτεμβρίου 2012 - 4:03 μ.μ.\nΑυτό το πρώτο κασπό με το όμορφο κίτρινο χρώμα πολύ μου άρεσε!\nΌπως και το μπουκάλι με το ρυζόχαρτο!\nΚαι επίσης είσαι πολύ τυχερή που μπορείς και απολαμβάνεις ακόμα μπανάκια στη θάλασσα! Μακάρι να μπορούσα κι εγώ!\nDIMI 27 Σεπτεμβρίου 2012 - 10:30 μ.μ.\nΣέ ευχαριστώ πού Ερμιόνη μου!Καλό βράδυ!!Φιλιά!!\nΧρυσούλα 26 Σεπτεμβρίου 2012 - 5:59 μ.μ.\nΝα τα χαρείς τα βραβεία σου Dimi!!!...Τ`αξίζεις!!!...\nΟι ντεκουπαριστές δημιουργίες σου πολύ όμορφες!...ολόκληρη παραγωγή!\nDIMI 27 Σεπτεμβρίου 2012 - 11:31 μ.μ.\nΣέ ευχαριστώ πολύ Χρυσούλα μου!Φιλιά!\nevonita 26 Σεπτεμβρίου 2012 - 7:16 μ.μ.\nυπέροχα!!!! καλά οι 4 εποχές απίθανες!!! συγχαρητήρια για τα βραβεία σου dimi μου, φιλάκια πολλά!!! :)\nΣέ ευχαριστώ Ευη μου!Φιλάκια!!!\nJoan 26 Σεπτεμβρίου 2012 - 9:09 μ.μ.\nειναι πολυ πολυ ομορφα ολα!\nειδικα οι κιτρινες μαργαριτες!μπραβο σου!\nDIMI 27 Σεπτεμβρίου 2012 - 11:32 μ.μ.\nΣέ ευχαριστώ πολύ Joan!Φιλάκια!!\nAnastasia 26 Σεπτεμβρίου 2012 - 9:13 μ.μ.\nΚαι εγω αυτες τις μερες χαλια ειμαι. Βρεχει ασταματητα καρεκλοποδαρα και εχω να μετακομισω μεσα σε 3 μερες...πως θα τα καταφερω ενας Θεος ξερει.\nΦιλακια Δημητρα μου :)\nDIMI 27 Σεπτεμβρίου 2012 - 11:35 μ.μ.\nΚοριτσάκι μου,καλή δύναμη!!Από βροχή τό Λονδίνο άλλο τίποτα!!Φιλάκια!!!\nAnne 26 Σεπτεμβρίου 2012 - 10:32 μ.μ.\nLovely bright and cheery post:)\nThank you Anne!Wish you all the best!\nAngelique 26 Σεπτεμβρίου 2012 - 10:57 μ.μ.\nΠολύ όμορφες οι δημιουργίες σου Dimi.\nΝα συνεχίσεις τα μπάνια όσο βοηθάει ο καιρός.\nDIMI 27 Σεπτεμβρίου 2012 - 11:37 μ.μ.\nΣέ ευχαριστώ πολύ Αγγελική μου!Φιλάκια!!!\nEmilie's daughter 26 Σεπτεμβρίου 2012 - 11:42 μ.μ.\nBrilliant pics and lovely crafting! Wow! Christa\nDIMI 27 Σεπτεμβρίου 2012 - 11:38 μ.μ.\nChrista,thank you my dear!Have a good Friday!\nerleichda 26 Σεπτεμβρίου 2012 - 11:56 μ.μ.\nαχ Dimi μου,\nμια τα χρυσανθεμα, μετά η παραλία και στο τέλος ο Μητροπάνος\nΤι 'ναι αυτά που μου κανείς...\nΣυγχαρητήρια για τα βραβεία σου! Οι δημιουργίες σου υπέροχες. Συνέχισε!\nDIMI 27 Σεπτεμβρίου 2012 - 11:57 μ.μ.\nDemie μου,σέ ευχαριστώ πολύ!Χαίρομαι πού έρχεσαι φίλη μου!Καλά νά περνάς ψηλά στόν βορρά!Καλό βράδυ!Πολλά φιλια!!\neileeninmd 26 Σεπτεμβρίου 2012 - 11:59 μ.μ.\nFirst I must say that I love your Autumn header photos, very pretty. Your flowers are gorgeous. And the decorated glass jars are really cute. My favorite are the shots of the coast and water. Just beautiful. Have a great day!\nDIMI 28 Σεπτεμβρίου 2012 - 12:03 π.μ.\nThank you EILEEN!Wish you the best!\nDemi Mist 27 Σεπτεμβρίου 2012 - 12:17 π.μ.\nΌλες οι φωτογραφίες ωραίες, αλλά ξετρελάθηκα με τα βαζάκια και τις υπόλοιπες κατασκευές!\nDIMI 28 Σεπτεμβρίου 2012 - 12:06 π.μ.\nΣέ ευχαριστώ Ντέμη μου!Φιλάκια!!\nRaeAbigael 27 Σεπτεμβρίου 2012 - 10:17 π.μ.\nsuper love it! :) Congrats! ;D\nI,ll come my dear!Thank you!\nSPYRIDOULA 27 Σεπτεμβρίου 2012 - 12:24 μ.μ.\nΠολύ όμορφες οι δημιουργίες σου!Ειδικά τα βαζάκια με τις εποχές τα λάτρεψα!Υπέροχες και οι φωτογραφίες σου απο τα λουλούδια και την παραλία!Συγχαρητήρια για τα βραβεία σου, εύχομαι να πάρεις πολλά ακόμα!Φιλάκια πολλά!!!\nDIMI 28 Σεπτεμβρίου 2012 - 12:07 π.μ.\nΣέ ευχαριστώ πολύ Σπυριδούλα μου!Φιλάκια!!!\nMemaria 27 Σεπτεμβρίου 2012 - 1:21 μ.μ.\nΣτα αλήθεια δεν μπορώ να πω αν τα χρυσάνθεμα είναι πιο όμορφα ή το κασπώ που έφτιαξες για να μπουν!!\nΝομίζω θα ψηφίσω κασπώ!\nΟι δημιουργίες σου είναι μικρά θαύματα!!!\nΚαλά κάνεις και συνεχίζεις τα μπάνια..ο καιρός είναι ιδανικός...συν ότι μας φέρνεις όμορφες καλοκαιρινές εικόνες στο φθινόπωρο!\nΣυγχαρητήρια για τα βραβεία σου!!\nDIMI 28 Σεπτεμβρίου 2012 - 12:08 π.μ.\nΜαράκι μου νάσαι καλά κοριτσάκι!!Σέ ευχαριστώ πολύ!!Φιλάκια!!\nEffie's Sweet Home Designs 27 Σεπτεμβρίου 2012 - 1:59 μ.μ.\nΉρθα να δροσιστώ λιγάκι, στην όμορφη παραλία σας!!!!!!\nΠολύ ζέστη και σήμερα.........\nΝτίμι μου νάσαι καλά με τα ωραία σου!!!!!!!!Καλό απόγευμα!!!!!!!!!!!!\nDIMI 28 Σεπτεμβρίου 2012 - 12:10 π.μ.\nΒρέ καλώς τήν Εφη μας!!Δροσίστικες φίλη μου?Χα χαααα!!Πολλά φιλάκια!!\nVores have 27 Σεπτεμβρίου 2012 - 6:07 μ.μ.\nΕυχαριστώ για το σχόλιό σας - δεν έχουμε χιόνι στη Δανία αυτή τη στιγμή.\nΗ θέση μου είναι εικόνες δείχνουν το φθινόπωρο είναι από το Σεπτέμβριο 2012 - εικόνες του χειμώνα είναι από τον Ιανουάριο του 2011.\nΕυχόμαστε να έχετε ένα καλό βράδυ της Πέμπτης :)\nDIMI 28 Σεπτεμβρίου 2012 - 12:11 π.μ.\nThanks Hanne!I thougt it was now!!Ok my friend!!Kisses!!\nBeauty Follower 27 Σεπτεμβρίου 2012 - 7:26 μ.μ.\nΠολυ ωραια λέλουδα!\nkiki 27 Σεπτεμβρίου 2012 - 10:24 μ.μ.\nΌμορφα όπως πάντα!\nDIMI 28 Σεπτεμβρίου 2012 - 12:12 π.μ.\nKική μου σέ ευχαριστώ πολύ πού μέ θυμάσαι καί περνάς!Πολλά φιλάκιαααααα!!!!\nElli 28 Σεπτεμβρίου 2012 - 9:40 π.μ.\nΦιλενάδα τί όμορφα πραγματα είναι πάλι αυτ΄απου έφτιαξες!!!!Μπράβο!!!!φιλάκια πολλά!!!!\nDIMI 28 Σεπτεμβρίου 2012 - 9:43 π.μ.\nΕλλη μου,σέ ευχαριστώ πολύ!!!!!Καλό Σ/Κ!!Φιλάκια!!!!!!!\nvalerietilsten59.blogspot.com 28 Σεπτεμβρίου 2012 - 11:19 π.μ.\nWonderful photos Dimi,\nand also of your decopage.\nAlso now I know where you live .. and a little about you.\nDIMI 1 Οκτωβρίου 2012 - 9:44 π.μ.\nWelcome val!Thank you for your lovely comment!Glad to meet you my friend!


Καιρός – Έκτακτο δελτίο: Καύσωνας μέχρι την Τετάρτη – Βροχές από την Πέμπτη - 4press.gr\nby 4press 9 Ιουλίου 2019 9 Ιουλίου 2019\nΟ καιρός θα τρελάνει τις επόμενες ημέρες σύμφωνα με έκτακτο δελτίο επικίνδυνων καιρικών φαινομένων. Για περίπου 48 ώρες θα «καούμε» με την θερμοκρασία να φτάνει τους 42 βαθμούς. Στη συνέχεια θα έχουμε απότομη πτώση του υδράργυρου πάνω από δέκα βαθμούς , ενώ σε πολλές περιοχές θα εκδηλωθούν ισχυρές καταιγίδες.\nΌπως αναφέρει το έκτακτο δελτίο, σημαντικά καιρικά φαινόμενα θα επηρεάσουν τις επόμενες 48 ώρες τη χώρα μας.\n1. Πολύ υψηλές θερμοκρασίες θα καταγραφούν σήμερα Τρίτη (9.7.2019) και αύριο Τετάρτη (10.7.2019).\nα. Σήμερα Τρίτη (9.7.2019) η θερμοκρασία θα φτάσει: Στη Μακεδονία και τη Θράκη έως 36 με 38, στην Ήπειρο, τη Θεσσαλία, τη Στερεά και την Πελοπόννησο μέχρι 38 με 40, στη νησιωτική Ελλάδα έως 34 με 36 βαθμούς Κελσίου.\nβ. Αύριο Τετάρτη (10.7.2019) η θερμοκρασία, στα βόρεια θα πέσει κατά 3 με 4 βαθμούς, αλλά στα κεντρικά και τα νότια ηπειρωτικά θα φτάσει έως τους 40 με 42 βαθμούς.\nγ. Την Πέμπτη (11.7.2019) η θερμοκρασία θα σημειώσει σημαντική πτώση στις περισσότερες περιοχές και δεν θα ξεπεράσει, στη βόρεια Ελλάδα τους 30 βαθμούς και στη νότια τους 32 με 33. Στις Κυκλάδες, την Κρήτη και τα Δωδεκάνησα η πολλή ζέστη θα υποχωρήσει την Παρασκευή (12.7.2019).\n2. Ισχυρές καταιγίδες που θα συνοδεύονται από πολύ ισχυρούς βόρειους ανέμους (μπουρίνια) θα σημειωθούν από τις πρώτες βραδινές ώρες της Τετάρτης (10.7.2019) και κατά τη διάρκεια της νύχτας προς την Πέμπτη (11.7.2019) στη Μακεδονία, τη Θράκη και τα βορειότερα τμήματα του Αιγαίου.\nΠού θα επιμείνει ο καύσωνας\nΠαράλληλα, όπως αναφέρει το meteo.gr σε πολύ υψηλά επίπεδα αναμένεται να διατηρηθεί η θερμοκρασία την Τρίτη 09/07/2019. Σύμφωνα με τα προγνωστικά στοιχεία οι μέγιστες τιμές της θερμοκρασίας θα φτάσουν τους 39-40 βαθμούς στα ηπειρωτικά, σε περιοχές της Θεσσαλίας στους 41 βαθμούς και σε περιοχές της Δωδεκανήσου στους 39-40 βαθμούς Κελσίου. Στο χάρτη που ακολουθεί παρουσιάζονται ενδεικτικά οι περιοχές όπου αναμένεται να σημειωθούν οι υψηλότερες θερμοκρασίες σήμερα Τρίτη.\nΤην Τετάρτη 10/07 το κύμα καύσωνα θα επιμείνει από το ύψος της Θεσσαλίας και νοτιότερα, με τις μέγιστες θερμοκρασίες να φτάνουν στους 40-42 βαθμούς.\nΑντίθετα στη Βόρεια Ελλάδα αναμένεται μεταβολή του καιρού με κύρια χαρακτηριστικά τη σημαντική πτώση της θερμοκρασίας και τις ισχυρές κατά τόπους καταιγίδες, οι οποίες σε ορισμένες περιοχές θα συνοδευτούν από πολύ ενισχυμένους ανέμους και ενδεχομένως χαλαζοπτώσεις.\nΑιτία γι αυτή τη μεταβολή, όπως παρουσιάζεται στο χάρτη που ακολουθεί, θα είναι η σύγκλιση ψυχρών αερίων μαζών στα Βαλκάνια με τις πολύ θερμές αέριες μάζες που βρίσκονται στη χώρα μας.Newsit.gr\nΜαλλιά κουβάρια ο Βελόπουλος με υποψήφιο βουλευτή του στη Λάρισα – Μηνύσεις και… αυτόφωρο!\nΒάζεις λεμόνι στην μπύρα σου;Διάβασε το παρακάτω\nΥπέρ της προσφυγής στον ESM ο Στουρνάρας (TτΕ): Δεν είναι νέο μνημόνιο – Μονόδρομος η bad bank\n4press 25 Μαΐου 2020\n4press 3 Ιουνίου 2020\nΟ σύλλογος καταστηματαρχών εστίασης και αναψυχής Αχαΐας προσφέρει είδη πρώτης ανάγκης στον Έβρο\n4press 1 Μαρτίου 2020\nLifestyle & Events (1,393)\nΥγεία & Fitness (567)\nFashion & Shopping (194)


Μίχαλος: Κούρεμα χρέους και πιστοποιητικό εμβολιασμού για τον κορωνοϊό | Tribune.gr\nΑρχική ΠΟΛΙΤΙΚΗ Μίχαλος: Κούρεμα χρέους και πιστοποιητικό εμβολιασμού για τον κορωνοϊό\n21 January 2021, 21:09\nΔιαβάστε σχετικά για ΕΒΕΑ, Εμβόλιο, Κεντρική Ένωση Επιμελητηρίων, Κορωνοϊός - Κορονοϊός, Κυριάκος Μητσοτάκης, Κωνσταντίνος Μίχαλος,\nΤην ανάγκη τόσο για μερική διαγραφή χρέους των χωρών – μελών της ΕΕ, η οποία στη συνέχεια θα μετακυλιστεί στις επιχειρήσεις που έχουν πληγεί από την πανδημία του κορωνοϊού, όσο και για την υλοποίηση από μέρους της ΕΕ της πρότασης του Έλληνα πρωθυπουργού Κυριάκου Μητσοτάκη για πιστοποιητικό εμβολιασμού, επεσήμανε ο πρόεδρος της Κεντρικής Ένωσης Επιμελητηρίων Ελλάδας και του ΕΒΕΑ κ. Κωνσταντίνος Μίχαλος σε δηλώσεις του στο δίκτυο Euractiv.\nΑναλυτικότερα οι δηλώσεις του κ. Μίχαλου:\n«Βιώνουμε μια εξαιρετικά δύσκολη κατάσταση σε όλη τη διάρκεια των λοκντάουν που επιβλήθηκαν εξαιτίας της πανδημίας.\n»Και φυσικά η ζημιά που θα προκληθεί από το πρώτο και το δεύτερο κύμα θα είναι πολύ βαριά ώστε να είναι οι ΜμΕ σε θέση να συνεχίσουν», ανέφερε ο κ. Μίχαλος.\n»Σε ό,τι αφορά την Ελλάδα, οι μελέτες δείχνουν πως αν δεν ληφθούν πρόσθετα μέτρα στήριξης μετά την πανδημία, από 80.000 έως 100.000 επιχειρήσεις κινδυνεύουν να βάλουν λουκέτο δια παντός».\nΟ κ. Μίχαλος, ο οποίος είναι και αναπληρωτής πρόεδρος της Ένωσης Ευρωπαϊκών Εμπορικών και Βιομηχανικών Επιμελητηρίων (Eurochambres), έχει ξεκινήσει μια πρωτοβουλία «συγχώρεσης χρέους» με τους ομολόγους του σε επίπεδο ΕΕ, και μέχρι στιγμής δεν φαίνεται να υπάρχουν διαφωνίες.\nΌπως ανέφερε, ιδίως μεγάλες οικονομίες, όπως η Ιταλία και η Ισπανία, που έχουν πληγεί βαρύτατα από την COVID-19, πρέπει να θέσουν το ζήτημα σε επίπεδο ΕΕ.\n«Ακόμα και η Γερμανία συνειδητοποιεί τους κινδύνους που αντιμετωπίζει η κοινότητα των μικρών επιχειρήσεών της.\n»Τα δε σχόλια και οι παρατηρήσεις που δέχομαι από τους συναδέλφους μου στη Γερμανία είναι θετικά», πρόσθεσε.\n«Πρέπει να επισημάνω ότι η πρόταση του Έλληνα πρωθυπουργού είναι πολύ λογική.\n»Πρόκειται για ένα σωστό μέτρο που παρέχει ουσιαστική προφύλαξη από υγειονομικές απειλές στο μέλλον», δήλωσε ο κ. Μίχαλος.


Αντιμέτωποι με την ταλαιπωρία θα βρεθούν οι πολίτες που χρησιμοποιούν τα Μέσα Μαζικής Μεταφοράς για τις μετακινήσεις τους, ενώ αναμένεται και κυκλοφοριακό κομφούζιο στην Αθήνα, αφού ακινητοποιημένοι θα παραμείνουν οι συρμοί του ΗΣΑΠ, ενώ και τα λεωφορεία και τα τρόλεϊ δεν θα εκτελούν τα δρομολόγιά τους. Προβλήματα και στις ακτοπλοϊκές συγκοινωνίες, καθώς δεμένα θα μείνουν τα πλοία στα λιμάνια.\nΣτις κινητοποιήσεις της ΠΟΕΔΗΝ στην Αθήνα ο πρόεδρος των εργαζομένων του Γ.Ν.Χαλκίδας\nauthor-2 Νοέμβριος 27, 2019 Νοέμβριος 30, 2019


ΕΞΗΓΗΣΕΙΣ ΓΙΑ ΤΟ ΔΡΟΜΟ ΛΑΡΙΣΑ – ΦΑΡΣΑΛΑ ΖΗΤΑ Ο Β. ΚΟΚΚΑΛΗΣ ΑΠΟ ΤΟΝ Κ. ΚΑΡΑΜΑΝΛΗ · Λάρισα Paidis.com Λάρισα ειδήσεις, νέα, ενημέρωση για Λάρισα. Τύρναβο, Ελασσόνα, Αγιά, Φάρσαλα, Τέμπη, Κιλελέρ, κόσμος\n08/01/2020 Paidis.com ΚΟΙΝΩΝΙΑ, ΛΑΡΙΣΑ, ΦΑΡΣΑΛΑ 0\nΣτη βουλή φέρνει το θέμα της κατασκευής νέου δρόμου που θα συνδέει τη Λάρισα με τα Φάρσαλα, ο αναπληρωτής τομεάρχης Αγροτικής Ανάπτυξης και Τροφίμων του ΣΥΡΙΖΑ και βουλευτής Λάρισας κ. Βασίλης Κόκκαλης, μετά τον έντονο προβληματισμό που προκλήθηκε από την ενημέρωση που έκανε στους τοπικούς φορείς για το θέμα, ο Περιφερειάρχης Θεσσαλίας κ. Κώστας Αγοραστός\nστα τέλη του περασμένου μήνα.\nΟι δεσμεύσεις που ελήφθησαν – με βάση τα δημοσιευμένα δελτία τύπου – στους δύο βουλευτές Λάρισας της Ν.Δ. κ.κ. Χαρακόπουλο και Κέλλα πως εντός του 2020 θα ολοκληρωθεί η μελέτη και θα δημοπρατηθεί η παράκαμψη της Νίκαιας, ισχύουν στο ακέραιο;\nΙσχύει η δήλωση του κ. Αγοραστού πως δεν έχουν διατεθεί ακόμη οι 100.000 ευρώ για να προχωρήσει η μελέτη;\nΙσχύει η δήλωση του κ. Αγοραστού πως για το υπόλοιπο τμήμα του δρόμου, που είναι και το μεγαλύτερο, η κατάσταση είναι πολύ δύσκολη, καθώς «υπάρχει μόνον μελέτη οδοποιίας, τίποτε άλλο και δεν έχουν εντολή να κάνουν και τα υπόλοιπα»;\nΓιατί το υπουργείο επιμένει στην έναρξη του δρόμου από την πλευρά της Λάρισας, με την παράκαμψη Νίκαιας και δεν προσεγγίζει πρώτα το τμήμα από Φάρσαλα μέχρι τους Χαλκιάδες όπου, όπως σημειώνουν τοπικοί φορείς των Φαρσάλων, το έργο είναι και πιο βατό και λιγότερο κοστοβόρο, αλλά πρωτίστως αφορά σε ένα από τα εξαιρετικά επικίνδυνα οδηγικά τμήματα όπου συνέβησαν πλήθος τροχαίων;»\nΣΤΗΝ ΑΤΖΕΝΤΑ ΤΟ ΙΔΙΟΚΤΗΣΙΑΚΟ ΤΩΝ ΚΑΣΤΑΝΟΠΕΡΙΒΟΛΩΝ ΚΑΙ ΟΙ ΔΑΣΙΚΟΙ ΧΑΡΤΕΣ ΣΤΟΝ ΚΙΣΣΑΒΟ


Η NASA φτιάχνει τα δικά της σύννεφα | VideoMan\n(10) | 5,080 views | 03/02/2015 | Translate: ΕλληνικάEnglishEspañolFrançaisItalianoDeutschРусскийNederlandsTürkçePortuguês日本語中文(简体)한국어DanskSuomiPolskiSvenskaNorskالعربيةБългарски中文(漢字)Češtinaעבריתहिन्दी; हिंदीMagyarRomânăCрпски језикSlovenčinaภาษาไทยУкраїнська\nΟι επιστήμονες της NASA επινόησαν έναν τρόπο για τη δημιουργία νεφών, τα οποία μάλιστα έχουν την ικανότητα να προκαλούν βροχοπτώσεις!\nΣτους υγρότοπους του Μισισιπή, η NASA έχει δημιουργήσει έναν ιδιαίτερο χώρο όπου δοκιμάζει τις μηχανές των πυραύλων της. Κάτι απίστευτο συμβαίνει κάθε φορά που ξεκινούν αυτές οι δοκιμές, καθώς απελευθερώνουν μια τεράστια ποσότητα υδρατμών στην ατμόσφαιρα, η οποία μετατρέπεται σε πεντακάθαρα σύννεφα που αιωρούνται στον ουρανό. Έτσι, κάθε φορά που βρέχει στο Μισισιπή, μπορεί και να φταίει η NASA.\n03/02/2015 at 13:51\nεκτος τ οτι τ βιντεο πρεπει να ειναι παλιο ( φαντασου τωρα τι θα εχουν βγαλει), κατα ποσο σωστο ειναι να επεμβαινεις στην φυση κατα τετοιο τροπο προς οφελος σ..?\n03/02/2015 at 21:18\nΕντάξη…. όταν εξατμίζεται το νερό το ίδιο είναι…\nΤεράστιο σμήνος από ακρίδες καλύπτει τον ουρανό\nΠως πιλοτάρεις ένα τεράστιο ρομπότ Mech;\nΜετεωρίτης εκρήγνυται πάνω από τον ουρανό της Νότιας Αφρικής\nΈνας μετεωρίτης φωτίζει τον ουρανό της Λαπωνίας\nΟ Marc Marquez αρνείται να πέσει


Οι τελευταίες αποφάσεις της Ελένης Μενεγάκη - Ειδήσεις\nΟι τελευταίες αποφάσεις της Ελένης Μενεγάκη\nΔημοσιεύθηκε: 04.09.2017 | 14:32\nΤο «στοίχημα» ή μάλλον… τους τηλεθεατές θέλει να κερδίσει ξανά η Ελένη Μενεγάκη.\nΓι αυτό -όπως πρώτα είχα αναφέρει στο Newsit- αποφάσισε ακόμα και να «κόψει» τη διάρκεια της εκπομπής της και έτσι την καινούργια σεζόν να μην βγαίνει τρεις, αλλά δύο ώρες.\nΕκτός όμως από την περικοπή στη διάρκεια μετάδοσης έκανε περικοπές και σε πρόσωπα, ενώ όμως δεν έκανε καμία περικοπή ούτε στο κόστος της εκπομπής, αλλά ούτε και στην προσωπική αμοιβή της.\nΚι ενώ η «ωραία Ελένη» έχει πάρει «λευκή επιταγή» από τη διοίκηση του ALPHA για το τι θα κάνει την καινούργια σεζόν, η παρουσιάστρια συνεχίζει να κρατά κρυφά τα χαρτιά της και να τα… ανακατεύει για να δει πώς θα βγει η «Ελένη» της.\nΣύμφωνα με έγκυρες πληροφορίες μου θέλει να δώσει έμφαση σε κοινωνικά θέματα αλλά με πιο… χαλαρή διάθεση, όχι δηλαδή σαν να είναι ριάλιτι, αλλά σαν «ιστορίες της διπλανής πόρτας» με τις οποίες θα ταυτίζονται οι τηλεθεάτριες.\nΓια το λόγο αυτό μάλιστα έχει δώσει εντολή σε συνεργάτες της να κάνουν έρευνες και να βρουν πρόσωπα από το χώρο του εγχώριου θεάματος που να έχουν “προσωπική ιστορία”, κάτι δηλαδή που θα μπορούν να πουν εκτός από το… “πόσο ωραία περνάμε στα καμαρίνια” κλπ κλπ…!\nΩστόσο, συμφωνα με τις ίδιες έγκυρες πληροφορίες μου η Ελένη εκτός από το “κοινωνικό κομμάτι” της εκπομπής θέλει να εκμεταλλευτεί και το διαφημιστικό.\nΌτι αφού και ο ALPHA θα συνεχίσει να εκμεταλλεύεται την εμπορική επιτυχία της παρουσιάστριας έχει ζητήσει να δίνει πολλάααααα δώρα στις τηλεθεάτριες ώστε να… τσιμπάνε και να παρακολουθούν την εκπομπή γνωρίζοντας ότι ανά πάσα στιγμή στη διάρκεια της εκπομπής θα μοιράζει δώρα.\nΚι αυτές είναι μερικές από τις αποφάσεις που έχει λάβει η παρουσιάστρια για την “Ελένη” της την καινούργια σεζόν.\nΤις επόμενες ημέρες θα συναντηθεί με τη διοίκηση του σταθμού για να τους ανακοινώσει τις οριστικές αλλαγές που θα κάνει στην εκπομπή της, ελπίζοντας ότι την καινούργια σεζόν θα δει την “Ελένη” της να σημειώνει αύξηση στα ποσοστά τηλεθέασής, γνωρίζοντας άλλωστε ότι αν δεν…, τότε το brand name της θα αντιμετωπίσει σοβαρά προβλήματα στο τηλεοπτικό χρηματιστήριο και όχι μόνο…!


Οι θησαυροί της Αρχαίας Αγοράς | ΘΕΜΑ | Έντυπη Έκδοση | LiFO\n18.9.2014 | 10:56\n25 Mαΐου 1931, πρώτη μέρα των ανασκαφών στο δυτικό τμήμα της Αρχαίας Αγοράς. © Αμερικανική Σχολή Κλασικών Σπουδών, Αρχείο Ανασκαφών Αγοράς.\nΦέτος συμπληρώνονται 83 χρόνια αφότου η Αμερικανική Σχολή Κλασικών Σπουδών άρχισε συστηματικές ανασκαφές στην Αρχαία Αγορά της Αθήνας. Ένα πραγματικά τιτάνιο εγχείρημα, αν σκεφτεί κανείς ότι μιλάμε για μια έκταση 50.000 τ.μ. στη μέγιστη ακμή της, το μεγαλύτερο μέρος της οποίας ήταν χτισμένο και βρισκόταν σε διαρκή, σχεδόν, χρήση για πάνω από δύο χιλιετίες, καθώς επίσης και για ευρήματα που χρονολογούνται από τη Νεολιθική Εποχή (3η χιλιετία π.Χ.) μέχρι τους νεότερους χρόνους. Ένα εγχείρημα που παραμένει, βέβαια, σε εξέλιξη – παρότι έχει ανασκαφεί το 90-95% της έκτασης, κάπου 122 στρέμματα. «Υπάρχουν ακόμα εκπλήξεις εδώ από κάτω!» μας βεβαιώνει ο σημερινός διευθυντής της ανασκαφής John Camp, που έχει την ευγενή καλοσύνη να μας ξεναγήσει αυτοπροσώπως.\nΑντίθετα απ' ό,τι συμβαίνει στην Ελλάδα και την Ευρώπη γενικότερα, στις ΗΠΑ τις ανασκαφές και την αρχαιολογική έρευνα δεν χρηματοδοτεί το κράτος αλλά ιδιώτες χορηγοί. Υπάρχει έντονη σ' εμάς η κουλτούρα της "πολιτιστικής φιλανθρωπίας", που επιπλέον συνδυάζεται με φορολογικές ελαφρύνσεις» επισημαίνει ο υψηλός συνομιλητής και ξεναγός μας\nΗ Αρχαία Αγορά όπως είναι σήμερα. Φωτο: Πάρις Ταβιτιάν/ LIFO.\nΟ διευθυντής των ανασκαφών της Αρχαίας Αγοράς κ. John Camp. Φωτο: Πάρις Ταβιτιάν/ LIFO.\nΟ διευθυντής των ανασκαφών Leslie Shear στον αρχαιολογικό χώρο (1931). © Αμερικανική Σχολή Κλασικών Σπουδών, Αρχείο Ανασκαφών Αγοράς\nΆγαλμα γυναίκας με πτυχωτό ένδυμα που μόλις έχει ανασκαφεί (1933). © Αμερικανική Σχολή Κλασικών Σπουδών, Αρχείο Ανασκαφών Αγοράς\nΝίκη φτερωτή, ακρωτήριο της Στοάς του Διός Ελευθερίου. Γύρω στα 415 π.Χ. Στοά του Αττάλου, αρ. ευρ. S 312. © Αμερικανική Σχολή Κλασικών Σπουδών, Αρχείο Ανασκαφών Αγοράς\nΧρειάστηκε, μαθαίνουμε, να κατεδαφιστούν πάνω από 400 οικήματα των νεότερων χρόνων για να αποκαλυφθεί ο πλούτος του υπεδάφους, μια τεράστια επιχείρηση ακόμα και για τα τωρινά δεδομένα\nΌλα εδώ συνέβαιναν – όχι μόνο κάθε είδους εμπορικές συναλλαγές αλλά επίσης πλήθος κοινωνικές, πολιτιστικές, θρησκευτικές και, φυσικά, πολιτικές και δικαστικές δραστηριότητες. Ήθελες να δεις έναν φίλο, να ακούσεις έναν ρήτορα, να συναντήσεις κόσμο, να μάθεις τα τελευταία νέα αλλά και τις ανακοινώσεις του δήμου, να διεκπεραιώσεις κάποια υπόθεση, να ψωνίσεις για το σπίτι, να ψηφίσεις, να προσευχηθείς σε κάποια θεότητα, να ψυχαγωγηθείς, να χαζέψεις απλώς; Στην Αγορά θα πήγαινες, πού αλλού! Αν δεν σε έβλεπαν τακτικά εκεί, θα σε χαρακτήριζαν «ιδιώτη», άνθρωπο που δεν ασχολείται με τα κοινά, πράγμα που δεν σου εξασφάλιζε και την καλύτερη φήμη. Οι έμποροι ήταν άνδρες αλλά και γυναίκες από τα κατώτερα, κυρίως, κοινωνικά στρώματα αυτές. Διαβάζουμε πως οι Αθηναίες μπορούσαν να κατέβουν στην Αγορά για ψώνια, συνήθως όμως τα ανέθεταν στη δούλα ή στον σύζυγο – δεν ήταν, εξάλλου, κόσμιο να κυκλοφορεί μια κυρία ασυνόδευτη. Μια σειρά από οικοδομήματα και μνημεία κατασκευάστηκε προς εξυπηρέτηση όλων αυτών των σκοπών, που είτε οι ίδιοι οι Αθηναίοι σε περιόδους ακμής είτε, αργότερα, ηγεμόνες ελληνιστικών βασιλείων και φιλέλληνες Ρωμαίοι αυτοκράτορες επεξέτειναν, αναστήλωσαν ή ανήγειραν νέα, λαμπρότερα. Η αρχαιολογική σκαπάνη έχει εντοπίσει και αναδείξει το Βουλευτήριο, τη Θόλο, το Νομισματοκοπείο, το Μητρώο, τα δικαστήρια και άλλα δημόσια κτίρια. Υπήρχαν ακόμα ναοί, βωμοί, βιβλιοθήκη, ωδείο, δημόσια λουτρά, κουρεία, κακόφημα καπηλειά, αρωματοπωλεία, εργαστήρια χαλκού, μαρμάρου, δέρματος, υποδηματοποιεία (όπως η Οικία του Σίμωνος του Υποδηματοποιού, «σημαντικό εύρημα, εφόσον σύχναζε αλλά και δίδασκε εκεί ο Σωκράτης, εξού και οι λεγόμενοι "σκυτικοί διάλογοι" που κατέγραψε ο ίδιος ο τεχνίτης-ιδιοκτήτης», όπως μας πληροφορεί ο John Camp), κεραμοποιεία και πλήθος καταστημάτων όπου εμπορεύονταν από τρόφιμα (εδώδιμα και αποικιακά), κρασιά, είδη καλλωπισμού και ένδυσης, μέχρι αγγεία, όπλα, ζώα, ακόμα και συνειδήσεις: «Στην Αθήνα βρίσκεις τα πάντα να πουλιούνται στο ίδιο μέρος: σύκα, κλητήρες, σταφύλια, γογγύλια, αχλάδια, μήλα, μάρτυρες, τριαντάφυλλα, μούσμουλα, εντόσθια, μελόπιτες, ρεβίθια, δίκες, πρωτόγαλα, μύρτα, κληρωτήρια, υάκινθους, αρνιά, κλεψύδρες, νόμους, καταγγελίες» γράφει ο κωμικός ποιητής Εύβουλος, μεταφέροντάς μας μια απολαυστική εικόνα της ατμόσφαιρας που επικρατούσε καθημερινά. Αυτό που δύσκολα αποτυπώνεται είναι ο θόρυβος, η σκόνη και οι μυρωδιές. Πάντως, οι πάγκοι των πωλητών φαίνεται πως ήταν ομαδοποιημένοι ανάλογα με τα προϊόντα που διέθεταν, ενώ υπήρχαν επίσης αγορανόμοι που έλεγχαν π.χ. οι φραντζόλες να έχουν το σωστό μήκος και τα ψάρια, ένα αγαπημένο αθηναϊκό έδεσμα, να μην καταβρέχονται εκ των υστέρων, ώστε να μοιάζουν φρέσκα – ο Αριστοφάνης στους Σφήκες αναφέρει διάφορα ξεκαρδιστικά περιστατικά με πρωταγωνιστές πονηρούς εμπόρους!\nΚεφαλή ανδρός. Στοά του Αττάλου, Aρ. Ευρ. S335. Φωτο: Πάρις Ταβιτιάν/ LIFO. © Αμερικανική Σχολή Κλασικών Σπουδών, Αρχείο Ανασκαφών Αγοράς.\nΗ Αρχαία Αγορά χιονισμένη. Δεκαετία 1960. Φωτογραφία: Δημήτρης Παπαδήμος. © Ελληνικό Λογοτεχνικό και Ιστορικό Αρχείο\nΚυλινδρικό δοχείο-μέτρο στερεών με επιγραφή ΔΕΜΟΣΙΟΝ. Φέρει κεφαλή Αθηνάς, δίσωμη γλαύκα και επιγραφή ΑΘΕ 350-300 π.Χ. Μουσείο Αρχαίας Αγοράς, αρ. ευρ. P 3559. © Υπουργείο Πολιτισμού και Αθλητισμού / Ταμείο Αρχαιολογικών Πόρων\nΎστερη γεωμετρική πυξίδα που φέρει τρία ειδώλια ίππων ως λαβή. Στο σώμα διακρίνεται ζώνη που χωρίζεται με τη βοήθεια κάθετων γραμμών σε μετόπες, οι οποίες φέρουν κόσμημα πεδίου σκακιού, αγκυλωτού σταυρού και ρόδακες. Στο κάλυμμα διακρίνονται σειρές από επάλληλες μελανές στιγμές (725-700 π.Χ.). Μουσείο Αρχαίας Αγοράς, αρ. ευρ. P 4784. Φωτο: Πάρις Ταβιτιάν/ LIFO. © Υπουργείο Πολιτισμού και Αθλητισμού / Ταμείο Αρχαιολογικών Πόρων\nΗ πρώτη οικοδομική «έκρηξη» ξεκινά, μαθαίνουμε, λίγο μετά τον θρίαμβο επί των Περσών στη Σαλαμίνα και την ανατολή της αθηναϊκής ηγεμονίας. Το Αιάκειο, το Παλιό Βουλευτήριο, η Βασίλειος Στοά, που είχαν πάθει σοβαρές φθορές κατά την πυρπόληση της Αθήνας από τους Πέρσες το 480/79 π.Χ., ανακαινίζονται. Ο Κίμωνας παραγγέλνει να φυτέψουν πλατάνια, τοποθετούνται κρήνες, ενώ την απομάκρυνση των όμβριων υδάτων εξασφάλιζε ένας μεγάλος λίθινος αγωγός που διασώζεται και συναντούσε τη διαμορφωμένη κοίτη του ποταμού Ηριδανού\nΟ διευθυντής των ανασκαφών της Αρχαίας Αγοράς κ. John Camp μας ξεναγεί... Φωτο: Πάρις Ταβιτιάν/ LIFO\nΤο Μουσείο της Αρχαίας Αγοράς φιλοξενεί επιλεγμένα ευρήματα από τα χιλιάδες που ήρθαν στην επιφάνεια τα τελευταία 80 έτη. Ιδιαίτερη αξία έχουν, εννοείται, όσα σχετίζονται με τη λειτουργία των θεσμών της Αθηναϊκής Δημοκρατίας: το τμήμα κληρωτηρίου που χρησιμοποιούνταν στο Βουλευτήριο για τη συγκρότηση επιτροπών απ' όλες τις φυλές της πόλης πλην της εκάστοτε προεδρεύουσας (διέθετε, μάλιστα, μηχανισμό που εξασφάλιζε την τυχαία επιλογή των υποψηφίων, ενώ «αντίγραφο» του κληρωτηρίου είναι αντίστοιχο μηχάνημα που χρησιμοποιείται στις αμερικανικές εκλογές, όπως σημειώνει ο John Camp), όστρακα με τα ονόματα των εκάστοτε «ανεπιθύμητων» πολιτών (τεχνίτες, μάλιστα, έφτιαχναν από πριν μεγάλες ποσότητες τις οποίες διέθεταν στους ψηφοφόρους, όπως αποδεικνύει μια σωρός «προκάτ» οστράκων του 5ου αι. π.Χ. που εκτίθεται στο Μουσείο, με χαραγμένο το όνομα του Αριστείδη), χάλκινα πινάκια εκλογής ενόρκων, πήλινα και χάλκινα δημόσια μέτρα και σταθμά, το Ψήφισμα κατά της Τυραννίας – μέχρι κατάδεσμοι (ξόρκια) κατά πολιτικών αντιπάλων βρέθηκαν, φαντάσου! Το παραμικρό εύρημα είναι λεπτομερώς τεκμηριωμένο, συσχετισμένο με τα υπόλοιπα και αρχειοθετημένο, κάτι σπάνιο ακόμα και σε μεγάλα μουσεία παγκοσμίως. Μιλάμε για 35.000 δελτία κεραμικής, 7.600 επιγραφές, 3.500 γλυπτά, 5.000 αρχιτεκτονικά μέλη, 6.000 λύχνους, 15.000 λαβές αμφορέων και κάπου 70.000 νομίσματα! Στο ισόγειο του κτιρίου στεγάζονται η κύρια έκθεση, τα γραφεία και το πωλητήριο. Στον προαύλιο χώρο ο John Camp μάς παρουσιάζει με συγκίνηση ένα αγαπημένο του γλυπτό, μια περίτεχνη ανάγλυφη βάση μνημείου προς τιμήν του Κράτη, νικητή δημοφιλούς αγωνίσματος των Παναθηναίων: επρόκειτο για μια ιδιότυπη αρματοδρομία με τέθριππα, όπου ένας αρματωμένος αθλητής-συνοδός του ηνιόχου έπρεπε να κατέβει και να ξανανέβει τρέχοντας στο άρμα εν κινήσει. Ε, άμα κερδίσεις τέτοιον αγώνα, σίγουρα αξίζεις ιδιαίτερη μνεία! Λίγο παραπάνω, την προσοχή μας τραβά ένα άλλο ανάγλυφο που θυμίζει... φάτνη: είναι ο Διόνυσος ως «θείο βρέφος» μέσα σε σπήλαιο, περιστοιχισμένος από Ολύμπιους θεούς με επικεφαλής το Δία, που παρακολουθούν τον Ερμή να τον παραδίδει στις Νύμφες του όρους Νύσα για να τον αναθρέψουν. Έχει πολλές αναλογίες με ανάγλυφα της λατρείας του Πάνα, χρονολογείται στα 330-320 π.Χ. και ήταν αφιέρωση κάποιου Νεοπτόλεμου από τον Δήμο Μελίτης. Το κακό είναι ότι κάποιοι ζηλωτές χριστιανοί του 6ου αι. μ.Χ. δεν εκτίμησαν καθόλου τους διαθρησκευτικούς συμβολισμούς του κι έξυσαν μανιωδώς τα πρόσωπα όλων των μορφών – η σύνθεση, ωστόσο, παραμένει υψηλής καλλιτεχνικής αξίας. Στον δεύτερο όροφο, όπου βρίσκονται τα εργαστήρια και οι αποθηκευτικοί χώροι, φιλοξενείται επίσης έκθεση γλυπτών από την Υστεροκλασική μέχρι τη Ρωμαϊκή Εποχή, κυρίως πορτρέτα επιφανών Αθηναίων. Βλέπεις εκεί, ακόμα, μοντέλα της Αγοράς, της Ακρόπολης και της Πνύκας.\nΟλόκληρος ο χώρος διαμορφώθηκε σε αρχαιολογικό πάρκο με ενδημικά είδη δέντρων και φυτών. Οι σχετικές εργασίες, πληροφορούμαστε, ξεκίνησαν τον Νοέμβριο του 1954. Υπό την επίβλεψη του ονομαστού αρχιτέκτονα τοπίου Ralph E. Griswold και του συνεργάτη του καθηγητή Γεωπονίας, Εμμανουήλ Βάθη, φυτεύτηκαν εδώ συνολικά πάνω από 4.500 χιλιάδες δέντρα, θάμνοι και αναρριχώμενα, έτσι ώστε να πλαισιώνουν και να αναδεικνύουν τις αρχαιότητες: πλάτανοι, βελανιδιές, χαρουπιές, δάφνες, κυπαρίσσια, πεύκα, ιτιές, λεύκες, ασπάλαθοι, θυμάρια, ρείκια, ράμνοι, φραγκοσυκιές, δάφνες και πλήθος αγριολούλουδα. Η γύρω από τον Ναό του Ηφαίστου δενδροφύτευση με ροδιές και μυρτιές σχεδιάστηκε με πρότυπο την αρχαία που εντόπισαν οι ανασκαφές, ανάμεσα μάλιστα στα εκθέματα υπάρχουν «ζαρντινιέρες» εποχής! Συγκεκριμένα, ανακαλύφθηκαν σειρές ορυγμάτων στον φυσικό βράχο, παράλληλα με τον ναό, με κεραμικά θραύσματα εντός τους που προβλημάτισαν τους αρχαιολόγους προτού συμπεράνουν ότι επρόκειτο απλώς για γλάστρες. Τα ίδια τα μονοπάτια που παίρνουμε σχεδιάστηκαν βάσει της αρχαίας διαδρομής – δεν είναι υπερβολή να ειπωθεί ότι πατάμε πάνω στα χνάρια του Σόλωνα, του Θεμιστοκλή, του Σοφοκλή, του Περικλή, του Πλάτωνα, του Σωκράτη, του Θουκυδίδη, του Αριστοφάνη και των άλλων υπέρλαμπρων πνευμάτων της αθηναϊκής «dream team». «Μια μέρα ακολούθησα την τακτή περιήγηση της Τετάρτης που γινόταν από μέλη του προσωπικού... παρακολούθησα κι άλλες τέτοιες ομάδες να περιφέρονται στα ερείπια και στη συνέχεια ακολούθησα τις διαδρομές τους με τον κύριο Thompson. Έτσι συγκροτήθηκε το προτεινόμενο σύστημα μονοπατιών που συνιστά τη ραχοκοκαλιά του σχεδίου διαμόρφωσης του τοπίου. Είναι, απλώς, η διαδρομή που ακολουθούν οι επισκέπτες, η οποία μοιάζει πολύ με τη διαδρομή του Παυσανία (ως περιηγητή) το 150 μ.Χ.», σημειώνει στο ημερολόγιό του ο Αμερικανός αρχιτέκτονας. Διαβάζουμε ότι το έργο στήριξαν σύλλογοι κηπουρικής σε Ελλάδα και ΗΠΑ, ιδιωτικά και δημόσια φυτώρια, πρόσκοποι και οδηγοί εθελοντές, ενώ η Εταιρεία Ύδρευσης εξασφάλισε επαρκή παροχή νερού. Όπως διαπιστώνει ο παρατηρητικός επισκέπτης, στην περιοχή εξελίχθηκε σταδιακά ένα μικρό οικοσύστημα όπου βρίσκουν καταφύγιο πουλιά, ερπετά και μικρά θηλαστικά. Και να σκεφτεί κανείς πως όλα αυτά τα υπέροχα πράγματα βρίσκονται μόλις 10' πεζοπορία από την Ομόνοια – η ίδια η κεντρική αγορά της σύγχρονης Αθήνας «εφάπτεται», άλλωστε, στην αρχαία.\nΚάπου εδώ, όμως, ο διευθυντής της ανασκαφής θα πρέπει να μας αφήσει, η δουλειά δεν μπορεί να περιμένει άλλο. Τον ευχαριστούμε θερμά, «μακαρίζοντας» το επάγγελμα που διάλεξε. Κοντοστέκεται και χαμογελά: «Στην Αμερική, ξέρετε, οι αρχαιολόγοι και, γενικά, οι διδάσκοντες δεν περιβαλλόμαστε από κάποιο ιδιαίτερο κύρος, ούτε λαμβάνουμε ανάλογες των ικανοτήτων και της εκπαίδευσής μας αμοιβές... Η μεγαλύτερή μας ευχαρίστηση είναι να εργαζόμαστε με συνέπεια πάνω στο αντικείμενό μας πλάι, σε ανθρώπους που μοιράζονται την αγάπη μας γι' αυτό. Οι συνθήκες δουλειάς στην Αρχαία Αγορά είναι, βέβαια, πολύ καλές, όπως και η συνεργασία μας με το ΥΠΠΟ, μόνο ας ήταν λιγότερη αυτή η πανταχού παρούσα γραφειοκρατία!» θα πει. Έχει, άραγε, προγραμματιστεί κάποια άλλη, ευρείας κλίμακας αναστήλωση; «Κοιτάξτε... Μια τέτοια προοπτική είναι αμφιλεγόμενη, οικονομικά δυσβάσταχτη, ενώ θα πρέπει να εντοπιστεί και το κατάλληλο από πλευράς βαθμού συντήρησης και παρεχόμενων πληροφοριών οικοδόμημα» απαντά, ξεπροβοδίζοντάς μας. Ανηφορίζοντας την οδό Αδριανού προς Μοναστηράκι, διακρίνουμε μοντέρνα, έγχρωμα graffiti στη βάση της Στοάς του Αττάλου απέναντι, στο κομμάτι που εφάπτεται στη σιδηροδρομική γραμμή. «Ιεροσυλία» ή κομμάτι της σύγχρονης ιστορίας του μνημείου; Να μια ακόμη «σπαζοκεφαλιά» για τους αρχαιολόγους του μέλλοντος.\nΔον Ιδιώτης 18.9.2014 | 22:39\nΕξαιρετικό ολόκληρο το αφιέρωμα, χαίρομαι πάρα πολύ γι αυτό κι ελπίζω να το διαβάζουν κι άλλοι, κυρίως νέα παιδιά.\nΕίναι κρίμα που για πολλά χρόνια λόγω της απαράδεκτης διδασκαλίας στα σχολεία αλλά και της ενασχόλησης πολλών γραφικών ακροδεξιών, η αρχαία μας ιστορία ήταν αδικημένη και δεν ενδιέφερε τη νεολαία, μακάρι αυτό να αλλάξει.\nPaparellis 15.2.2019 | 19:05\nΤι σχεση εχει το διάταγμα του Ιουστινιανού με την καθολική καταστροφή της Αγοράς ακόμα και κτιρίων κοινης ωφελείας. Συντριβάνια, διοικητικά κτίρια κλπ; Πολλώ δε μάλλον που ο Ναός του Ηφαίστου παρέμεινε σχεδόν ανέπαφος όπως και οι Τρίτωνες.


Created on Monday, 31 August 2020 13:24\nΣήμερα Δευτέρα 31 Αυγούστου 2020, αναρτήθηκαν οι πίνακες κατάταξης των προσωρινών αποτελεσμάτων για την πρόσληψη προσωπικού καθαριότητας σχολικών μονάδων με σχέση εργασίας Ι.Δ.Ο.Χ (ΣΟΧ 1/5483/20-08-20), πλήρους απασχόλησης, μερικής απασχόλησης, καθώς και πίνακας απορριπτόμενων.\nΗ ανάρτηση έγινε στους πίνακες ανακοινώσεων των δημοτικών καταστημάτων.\nΜετά την εξέταση των αντιρρήσεων θα ανακοινωθεί ο τελικός πίνακας επιτυχόντων – προσληπτέων.\nΟι τελικοί πίνακες θα αναρτηθούν στου πίνακες ανακοινώσεων των δημοτικών καταστημάτων καθώς και στην ιστοσελίδα του δήμου Νικολάου Σκουφά (www.nskoufas.gr)\nCreated on Monday, 24 August 2020 13:18\nΣας ενημερώνουμε ότι το Υπουργείο Εσωτερικών, με το αριθ. 52879/21-08-2020 έγγραφό του μας γνωστοποίησε σήμερα ότι επίκειται άμεση τροποποίηση της ΚΥΑ με αριθ. 50175/07-08-2020 (ΦΕΚ 3324/Β΄/07-08-2020), «Διαδικασία και κριτήρια για την πρόσληψη προσωπικού καθαριότητας σχολικών μονάδων της χώρας απο τους Δήμους με σύμβαση εργασίας ιδιωτικού δικαίου ορισμένου χρόνου», βάσει της οποίας ανακοινώθηκε από το Δήμο μας η πρόσληψη προσωπικού με σχέση εργασίας ιδιωτικού δικαίου ορισμένου χρόνου σε υπηρεσίες καθαρισμού σχολικών μονάδων\n(ΣΟΧ 1/5483/20-08-2020), ως προς τον υπολογισμό του χρόνου εμπειρίας και μεταβολή των όρων μοριοδότησης αυτής, καθώς και συμπληρωματικές διευκρινήσεις, όπως κατωτέρω:\nRead more: ΑΝΑΚΟΙΝΩΣΗ ΜΕΤΑΒΟΛΗΣ ΟΡΩΝ ΜΟΡΙΟΔΟΤΗΣΗΣ ΕΜΠΕΙΡΙΑΣ ΠΟΥ ΑΦΟΡΑ ΣΤΗ "ΣΟΧ 1/5483/20-08-2020"\nCreated on Thursday, 20 August 2020 14:54\nΑνακοίνωση της ΣΟΧ 1/5483/20-08-2020 για την πρόσληψη προσωπικού με σχέση εργασίας ιδιωτικού δικαίου ορισμένου χρόνου σε υπηρεσίες καθαρισμού σχολικών μονάδων.\nRead more: ΑΝΑΚΟΙΝΩΣΗ για την πρόσληψη προσωπικού με σχέση εργασίας ιδιωτικού δικαίου ορισμένου χρόνου σε...\nCreated on Friday, 21 August 2020 10:39\nΘΕΜΑ: «Προμήθεια τροφίμων του Κέντρο Προσχολικής Αγωγής και\nΚοινωνικής Μέριμνας Δήμου Νικολάου Σκουφά του έτους 2020-2021».\nH ΔΗΜΑΡΧΟΣ ΤΟΥ ΔΗΜΟΥ ΝΙΚΟΛΑΟΥ ΣΚΟΥΦΑ\nRead more: ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΠΡΟΜΗΘΕΙΑΣ\nCreated on Thursday, 20 August 2020 14:52\n1. Τις διατάξεις του άρθρου 18 του ν. 3870/2010 (Α'138 ) όπως έχουν τροποποιηθεί και ισχύουν, ιδίως με τις όμοιες του άρθρου 34 του ν.4713/2020 (Α΄147).\n5. Την υπ' αριθμ. πρωτ. ΔΙΠΑΑΔ/Φ.ΕΓΚΡ.134/15827/19-08-2020 Εγκριτική Απόφαση της Επιτροπής της παρ. 1 του άρθρου 2 της ΠΥΣ: 33/2006 (Αναστολή διορισμών και προσλήψεων στο Δημόσιο Τομέα, ΦΕΚ 280/Α/28-12-2006), όπως ισχύει.\n6. Την ΚΥΑ αριθ. 50175/07-08-2020 (ΦΕΚ 3324/Β΄/07-08-2020), «Διαδικασία και κριτήρια για την πρόσληψη προσωπικού καθαριότητας σχολικών μονάδων της χώρας από τους Δήμους με σύμβαση εργασίας\nιδιωτικού δικαίου ορισμένου χρόνου», όπως αυτή τροποποιήθηκε και ισχύει με την ΚΥΑ αριθ. 51938/18-08- 2020 (ΦΕΚ 3447/Β΄/18-08-2020.\n7. Τις ανάγκες των Δήμου Νικολάου Σκουφά, σε προσωπικό ιδιωτικού δικαίου ορισμένου χρόνου για την κάλυψη των αναγκών του στην καθαριότητα των σχολικών μονάδων της χωρικής του αρμοδιότητας\nΤην πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά έντεκα (11) ατόμων για την καθαριότητα σχολικών μονάδων στο Δήμο Νικολάου Σκουφά και συγκεκριμένα, ανά υπηρεσία, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά) προσόντα (βλ. ΠΙΝΑΚΑ Β):


Tα πρώτα σημάδια ανάκαμψης δείχνει το οικονομικό κλίμα... | IN Business News | Διεθνή\nInBusinessNews 28/05/2020 18:30\nΤα πρώτα σημάδια ανάκαμψης δείχνει το οικονομικό κλίμα στην ΕΕ και την ευρωζώνη τον Μάιο, σε συνδυασμό με αύξηση των προσδοκιών απασχόλησης, σύμφωνα με το δείκτη επιχειρηματικού και καταναλωτικού κλίματος, που δημοσίευσε η Γενική Διεύθυνση Οικονομικών της Κομισιόν.\nΣυγκεκριμένα, τον Μάιο του 2020, το οικονομικό κλίμα στην ΕΕΕ έδειξε τα πρώτα σημάδια ανάκαμψης μετά την πτώση των ρεκόρ του Μαρτίου και του Απριλίου. Ο δείκτης οικονομικού αισθήματος (ESI) σημείωσε άνοδο τόσο στη ζώνη του ευρώ (κατά 2,6 μονάδες σε 67,5) όσο και στην ΕΕ (κατά 2,9 μονάδες σε 66,7). Ο δείκτης προσδοκιών για την απασχόληση (ΕΕΕ) ανακάμπτει κατά 11,3 μονάδες και στις δύο περιοχές - βρίσκεται βέβαια ακόμη ιστορικά χαμηλά επίπεδα - στις 70,2 μονάδες στην ευρωζώνη και 70,9 στην ΕΕ.\nΣτη ζώνη του ευρώ, η ανοδική πορεία του ESI αντικατοπτρίζει μια ανάκαμψη στη βιομηχανία και την εμπιστοσύνη των καταναλωτών, η οποία εξουδετερώνει περίπου το ένα πέμπτο της συνδυασμένης πτώσης του Μαρτίου και του Απριλίου.\nΑντίθετα, η εμπιστοσύνη στον τομέα των υπηρεσιών συνέχισε να μειώνεται, αν και με χαμηλότερο ρυθμό από ό, τι τους προηγούμενους δύο μήνες. Οι αλλαγές στην εμπιστοσύνη στον τομέα των κατασκευών και του λιανικού εμπορίου ήταν πιο περιορισμένες, με την πρώτη να σημειώνει μικρή πτώση και την τελευταία να παραμένει σχεδόν σταθερή. Μεταξύ των μεγαλύτερων οικονομιών της ζώνης του ευρώ, ο δείκτης ESI σημείωσε άνοδο στις Κάτω Χώρες (+3,5), τη Γερμανία (+3,2) και την Ισπανία (+1,6), ενώ παρέμεινε σχεδόν στα ίδια επίπεδα στη Γαλλία (-0,3).\nΗ ανάκαμψη της εμπιστοσύνης της βιομηχανίας (+5,0) οφείλεται εξ ολοκλήρου σε μια έντονη βελτίωση των προσδοκιών παραγωγής των διαχειριστών, η οποία αντέστρεψε περίπου στο ήμισυ της μείωσης που σημειώθηκε τον Μάρτιο και τον Απρίλιο.\nΟι εκτιμήσεις του τρέχοντος επιπέδου των συνολικών βιβλίων παραγγελιών και των αποθεμάτων τελικών προϊόντων, αντίθετα, συνέχισαν να επιδεινώνονται, το ίδιο ισχύει και για τις εκτιμήσεις των διαχειριστών των βιβλίων παραγγελιών εξαγωγών και του επιπέδου προηγούμενης παραγωγής, οι οποίες δεν εισάγονται στον υπολογισμό του δείκτης εμπιστοσύνης. Γενικά, με εξαίρεση την αξιολόγηση των αποθεμάτων, οι αξιολογήσεις επιδεινώθηκαν με χαμηλότερο ρυθμό σε σύγκριση με τον Απρίλιο.\nΕπιπλέον, η εμπιστοσύνη στον τομέα των υπηρεσιών συνέχισε να μειώνεται (-5,0), αλλά με χαμηλότερο ρυθμό από ό, τι τον Μάρτιο και τον Απρίλιο.\nΗ εμπιστοσύνη των καταναλωτών ανακτήθηκε (+3.2) λόγω των πολύ βελτιωμένων προσδοκιών των νοικοκυριών σε σχέση με τις οικονομικές τους συνθήκες, τις προθέσεις τους να πραγματοποιήσουν σημαντικές αγορές και τη γενική οικονομική κατάσταση.\nΗ εμπιστοσύνη στον κλάδο των κατασκευών μειώθηκε ελαφρά (-1,3), καθώς οι εκτιμήσεις του επιπέδου των βιβλίων παραγγελιών συνέχισαν να πέφτουν, αλλά οι προσδοκίες των διευθυντικών στελεχών αυξήθηκαν σημαντικά.\nΤέλος, η εμπιστοσύνη των χρηματοοικονομικών υπηρεσιών (δεν περιλαμβάνεται στο ESI) σημείωσε άνοδο (+3.3), καθώς η συνεχιζόμενη πτωτική τάση στις αξιολογήσεις της προηγούμενης επιχειρηματικής κατάστασης και της προηγούμενης ζήτησης αντισταθμίστηκε από μια ανατροπή στις προσδοκίες ζήτησης των διαχειριστών.\nΗ ανάκαμψη του Δείκτη Προσδοκιών Απασχόλησης (+11.3) αντικατοπτρίζει σημαντικά βελτιωμένα σχέδια απασχόλησης σε όλους τους ερωτηθέντες τομείς, τα οποία αντιστάθμισαν μέρος των μειώσεων που καταγράφηκαν τον Μάρτιο και τον Απρίλιο. Αντίθετα, η άνοδος των προσδοκιών ανεργίας των καταναλωτών, που δεν περιλαμβάνονται στον ΕSI, σταμάτησε τον Μάιο.


Chicco Θερμός για Φαγητό Inox | Pharm24.gr\nΔιατηρεί την Θερμοκρασία του Φαγητού έως και Πέντε Ώρες\nΤο Θερμός Φαγητού από Ανοξείδωτο Ατσάλι επιτρέπει τη διατήρηση της θερμοκρασίας ζεστού φαγητού. Τα 2 δοχεία των 250 ml είναι κατάλληλα για την τοποθέτηση ενός πλήρους γεύματος, επιτρέποντας τη διατήρηση ανάμεικτων τροφών, ζωμού κρέατος και παιδικής τ... Διαβάστε περισσότερα\nΜπουκάλια - Κούπες - Θερμός, Αποστειρωτές Θερμαντήρες Μπιμπερό - Μπλέντερ\nΤο προϊόν προστέθηκε στον κατάλογο μας στις: 2012-09-27 11:03:23. Τελευταία ενημέρωση: 2022-07-07 03:43:12\nΜας λύθηκαν τα χέρια!!!\nΤον θερμό της Chicco έκανα δώρο στην νύφη μου. Την επόμενη ημέρα μου είπε... "Ζέστανα νερό το βράδυ κατά τις 21:00 και το πρωί ήταν ακόμα καυτό". Δεν έχω λόγια πραγματικά... Με την παραλαβή παρατηρήσαμε ότι το μόνο που δεν σκέφτηκε η Chicco σχετικά με τον θερμό είναι μία λαβή για να μπορείς να το πιάνεις χωρίς να καίγεσαι...Μαντέψτε....Το νερό μέσα είναι καυτό και από έξω δροσερό...Απλά τέλειο... Έκανα την καλύτερη επιλογή και στο προϊόν και στο online φαρμακείο... Τα λέμε σύντομα!!!\n| Αγοράστηκε στις 08-07-2017\nΤο μόνο αρνητικό είναι ότι\nΤο μόνο αρνητικό είναι ότι δεν είναι εύχρηστο στο πιάσιμο, καθώς δεν έχει χερούλι για να το πιάνεις εύκολα όλο το θερμός. Κατά τα άλλα είναι πολύ βολικό και διατηρεί τη θερμοκρασία του φαγητού. Με βόλεψε πολύ στις διακοπές με το μωρό!\n| Αγοράστηκε στις 05-08-2014\nMunchkin miracle 360 ποτηράκι\nΔυστυχώς δεν υπάρχει διαθέσιμο.\n05/06/2019 από Pharm24


Πόνταρε στην Megabet Plus νίκη της Ιταλίας στον αγώνα με Βοσνία με αμέτρητες επιλογές και αποδόσεις | Protathlima.com\nΠόνταρε στην Megabet Plus νίκη της Ιταλίας στον αγώνα με Βοσνία με αμέτρητες επιλογές και αποδόσεις\nΗ Ιταλία υποδέχεται την Βοσνία σε αγώνα για τον πρώτο όμιλο της League Α του Nations League και θέλει να κάνει νικηφόρο ξεκίνημα.\nΗ ομάδα του Μαντσίνι ήταν εξαιρετική πριν από δέκα μήνες και έκανε 10/10 νίκες στην προκριματική φάση του Euro, και δεν είχε ιδιαίτερα προβλήματα κόντρα στη Βοσνία με την οποία έπαιξαν στον ίδιο όμιλο.\nΣτον αντίποδα, οι Βόσνιοι κάνουν νέο ξεκίνημα με τον Ντούσαν Μπάγεβιτς στην τεχνική ηγεσία, και θα προσπαθήσουν να διεκδικήσουν αποτέλεσμα αν και γνωρίζουν ότι οι πιθανότητες δεν είναι πολλές.\nΕκτιμούμε ότι η Ιταλία θα πάρει τη νίκη και ποντάρουμε στον άσο σε απόδοση 1.27 στην Megabet Plus. Η επιλογή του διπλού για νίκη της Βοσνίας δίνει 10.03, ενώ η απόδοση για το ισόπαλο αποτέλεσμα είναι 5.19. Όσον αφορά τις αποδόσεις για τα γκολ, το over 2.5 γκολ προσφέρει 1.65, ενώ το under 2.5 γκολ προσφέρει 2.15. Η επιλογή για να σκοράρουν και οι δύο ομάδες δίνει 2.15.\nΟι πελάτες της www.megabetplus.com.cy έχουν την δυνατότητα χρησιμοποίησης των δημοφιλών υπηρεσιών Skrill, Blueberry και Neteller για διαχείριση των χρημάτων τους. Υπάρχει επιπλέον η δυνατότητα κατάθεσης με τραπεζικό έμβασμα, πιστωτική κάρτα (VISA/Mastercard) καθώς επίσης με Paysafe.


Στον αγώνα ενωμένοι και στη μάσα χωριστά - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome ειδήσεις πολιτική Στον αγώνα ενωμένοι και στη μάσα χωριστά\nOMAΔΑ UNWIRED 12:48 μ.μ. ειδήσεις, πολιτική,\nΔημοσιεύθηκαν τα «πόθεν έσχες» όλων των πολιτικών. Λίγο - πολύ γνωστά.\nΔεν υπάρχουν θεαματικές ανακατατάξεις. Όμως μετά την λαίλαπα του ΣΥΡΙΖΑ μπορούμε όλοι να δούμε πιο ψύχραιμα κάποια πράγματα. Ένα από αυτά είναι και η περιουσιακή κατάσταση κάποιων μεγαλοστελεχών αυτού του κόμματος. «Μα γιατί βλέπεις τα περιουσιακά στοιχεία μόνον των Συριζαίων;» θα ρωτήσει ο καλόπιστος αναγνώστης.\n«Γιατί αυτοί αγωνίζονται να ανατρέψουν τον καπιταλισμό. Οι Νεοδημοκράτες υποστηρίζουν την ελεύθερη οικονομία και όλα τα χαρακτηριστικά του καπιταλιστικού συστήματος», απαντώ εγώ. Αρχικά να τονίσω πως βρίσκω λίαν θετικό, οι αριστεροί να κερδίζουν πολλά χρήματα λειτουργώντας μέσα στον καπιταλισμό. Αυτό σημαίνει πως –ασχέτως τι υποστηρίζουν δημοσίως—στην πράξη αποδέχονται πλήρως τους κανόνες λειτουργίας του και φροντίζουν να αυξήσουν την προσωπική περιουσία τους. Αποδέχονται μια από τις βασικές αρχές του καπιταλισμού, τον ατομικό πλουτισμό. Και βέβαια δεν αναφέρομαι στους πληβείους της Αριστεράς που δηλώνουν δύο-τρία ενοίκια και την βουλευτική τους αποζημίωση. Αναφέρομαι σε αυτούς που κινούνται στα επίπεδα των εκατομμυρίων ευρώ. Διαβάζοντας τα «πόθεν έσχες» αρκετών πολιτικών της Αριστεράς, παρατηρώ και επενδυτικές δραστηριότητες, που ξεφεύγουν από τις συνήθεις πρακτικές των εχόντων και κατεχόντων. Και αυτό δεν είναι κακό. Γενικώς, όταν οι αριστεροί πλουτίζουν μέσα στο καπιταλιστικό καθεστώς, ουσιαστικά καταθέτουν την μαρξιστική τους ταυτότητα. Ο προσωπικός πλουτισμός είναι ξένος προς την ιδεολογία την οποία υπηρετούν. Πολύ δε περισσότερο όταν αφορά κάποια εκατομμύρια ευρώ. Δεν είναι όμως υποκριτικό να αγωνίζεσαι για τα δικαιώματα των κοινωνικά αδυνάμων και συγχρόνως να επενδύεις σε μετοχές και ομόλογα, σε ακίνητα ή να διαθέτεις πολυτελές σκάφος;\nΑυτά τα ζητήματα τα λύνει ο κάθε αριστερός με την συνείδηση του. Άλλος τα προσπερνά και άλλος μετρά πολύ προσεκτικά την διαχείριση των χρημάτων του. Πάντως, ούτως ή άλλως, είναι ασύμβατος ο προσωπικός πλουτισμός με μια «θεωρία» που παράγει ταξικό μίσος και φθόνο. Που δίνει στον πλούτο αρνητικό πρόσημο και που απευθύνεται «στης γης τους κολασμένους». Οι αριστεροί πάντα αισθάνονται άβολα σε τέτοιες συζητήσεις και καταφεύγουν στο τετριμμένο επιχείρημα πως είναι υποχρεωμένοι να λειτουργούν «εντός του καπιταλιστικού συστήματος». Νομίζουν πως έτσι τακτοποιούν τους λογαριασμούς τους με τον κόσμο που εξακολουθεί και τους πιστεύει. Όμως η διαρκής ενασχόληση με την αύξηση των περιουσιακών στοιχείων—γιατί η αγορά ομολόγων, μετοχών και άλλων αξιών, ακόμα και αν έχει ανατεθεί σε συμβούλους επενδύσεων— απαιτεί γνώση, ενημέρωση, λήψη αποφάσεων. Απαιτεί χρόνο. Δηλαδή, ένας πολιτικός της Αριστεράς «χώνεται» βαθιά μέσα στο καπιταλιστικό παιχνίδι, για να πλουτίσει. Δεν του αρκεί ο λιτός βίος. Αυτή είναι και η μεγαλύτερη νίκη του καπιταλισμού. Το γεγονός πως υποκλίνονται μπροστά του και πολλοί, πάρα πολλοί, αριστεροί. Όπως έλεγαν οι παλιότεροι, ειρωνευόμενοι τους κομμουνιστές, «στον αγώνα ενωμένοι και στην μάσα χωριστά».\nBy OMAΔΑ UNWIRED στις 12:48 μ.μ.


«Οι αντιλήψεις μου περί ζωής, έρωτα, απώλειας, αδικίας γίνονται τραγούδια»\nΠιστεύει στην ομορφιά του ανθρώπου, του πνεύματος, του λόγου, της μουσικής, της τέχνης, του δώρου της ζωής. Πολλοί είναι εκεί έξω που ποντάρουν σ’ αυτά τα απλά πλην όμως σημαντικά πράγματα, σύμφωνα με τον Κωστή Μαραβέγια. Και που ’ν’ τους, θα αναρωτιέσαι. «Είναι διακριτικοί, αθόρυβοι και διαμαρτύρονται σιωπηλά, γι’ αυτό περνούν μάλλον απαρατήρητοι» ισχυρίζεται. Ο ίδιος πάντως δεν περνά, εννοώντας φυσικά πως η τέχνη του «φωνάζει».\nκωστης μαραβεγιας συνεντευξη μουσικη\nΜαζί σας νιώθουμε ότι η μουσική είναι ταξίδι. Εσείς πώς το βιώνετε όλο αυτό το πράγμα με το οποίο καταπιάνεστε, εννοώντας την τραγουδοποιία και το live;\nΣαφώς και αυτό που κάνω έχει άμεση σχέση με το ταξίδι αφού γεννιέται με κίνηση, όπως μια συγκίνηση, μια ανάγκη για έκφραση, μια αφορμή εσωτερικής εγρήγορσης αλλά και καταλήγει σε κίνηση, κυριολεκτικά πλέον, αφού οι συναυλίες και η επικοινωνία των τραγουδιών και των μουσικών γίνεται στο δρόμο και παντού.\nΤο γεγονός ότι παίζετε από ακορντεόν, μέχρι πιάνο, κιθάρα, farfisa και hammond, αλλά και ότι τραγουδάτε στα ελληνικά, αγγλικά, ισπανικά και ιταλικά, κάνει ακόμα πιο ενδιαφέρον το «ταξίδι» σας;\nΕίναι μεγάλη χαρά να μπορείς να εκφραστείς με διαφορετικά μέσα και τρόπους και ναι σίγουρα, η εναλλαγή οργάνων και γλωσσών, δημιουργεί μια πλούσια παλέτα που συνεχώς σε κρατά σε ενδιαφέρον και σε γεμίζει με όρεξη.\nΠολύ όμως ταξιδεύετε και στην κυριολεξία, τόσο για συναυλίες όσο και για τις εκπομπές που κάνετε. Θα πρέπει να νιώθετε πολύ τυχερός άνθρωπος-καλλιτέχνης.\nΕιδικά οι μετακινήσεις μου εκτός Ελλάδας είναι πράγματι ένα δώρο. Εύχομαι να συνεχίσουν οι δραστηριότητές μου εκτός Ελλάδας όχι γιατί έχω βαρεθεί τη χώρα μου, την οποία παρεμπιπτόντως λατρεύω, αλλά από λαχτάρα για ανακάλυψη και εξερεύνηση νέων διαδρομών και στάσεων.\nΣας κολακεύει το γεγονός ότι αυτά που σας αρέσουν και επιλέγετε να παρουσιάζετε στις εκπομπές σας, αρέσουν επίσης και σε πολύ κόσμο;\nΜακάρι. Δεν νομίζω ότι έχω κάποιο ιδιαίτερο ή περίεργο γούστο ως ακροατής. Εκτιμώ τα καλαίσθητα πράγματα και ευτυχώς δεν πάσχω από σύνδρομο ελιτισμού και δήθεν εκλεκτισμού. Οπότε, χαίρομαι ιδιαιτέρως να ανακαλύπτω πως αυτά που μου αρέσουν μπορεί να αφορούν και το ευρύτερο κοινό.\nΟι αντιλήψεις μου περί ζωής, έρωτα, απώλειας, αδικίας γίνονται τραγούδια. Οι μουσικές που έχω ακούσει και έχω αγαπήσει και με έχουν επηρεάσει, γίνονται μελωδίες. Αυτό είναι όλο.\nΠοιες θεωρείτε πως ήταν οι πιο επιτυχημένες live εμφανίσεις που κάνατε μέχρι σήμερα;\nΝομίζω πως κάθε εμφάνιση που φτάνει εις πέρας, είναι επιτυχημένη εμφάνιση. Το χειρότερο είναι όταν βρέχει ή λόγω συνθηκών ακυρώνεται ένα λάιβ. Μακριά από εμάς!\nΟ λόγος που έχετε την επιτυχία που έχετε, ακόμα και σε εμπορικό επίπεδο, έχει να κάνει και με το γεγονός ότι καταφέρατε να δημιουργήσετε ένα δικό σας μουσικό ρεύμα και ένα ξεχωριστό και ιδιαίτερο ύφος; Ότι προσφέρατε κάτι διαφορετικό, τέλος πάντων;\nΔεν έχω ιδέα. Ειλικρινά δεν ξέρω. Κάνω αυτό που αισθάνομαι και αυτό που με εκφράζει. Οι αντιλήψεις μου περί ζωής, έρωτα, απώλειας, αδικίας γίνονται τραγούδια. Οι μουσικές που έχω ακούσει και έχω αγαπήσει και με έχουν επηρεάσει, γίνονται μελωδίες. Αυτό είναι όλο.\nΠρόσφατα είχατε γράψει «Πιστεύω στην ομορφιά του ανθρώπου, του πνεύματος, του λόγου, της μουσικής, της τέχνης ως ύστατο καταφύγιο, του δώρου της ζωής». Πόσοι άλλοι εκεί έξω και ειδικά στην Ελλάδα, θεωρείτε πως ποντάρουν όσο εσείς σε αυτά τα απλά πλην όμως τόσο σημαντικά πράγματα;\nΠολλοί, πιστέψτε με, πάρα πολλοί. Είναι όμως διακριτικοί, αθόρυβοι και διαμαρτύρονται σιωπηλά. Δεν είναι θορυβώδεις και γι’ αυτό περνούν μάλλον απαρατήρητοι από τον εικονικό ψευδόκοσμο του ίντερνετ.\nΠόσο συχνά φιλάτε το κορίτσι σας σε παγκάκια; Ποια άλλα πράγματα κάνετε που δεν συνηθίζουμε να τα βλέπουμε και τόσο στις μέρες μας;\nΣπανίως. Αλίμονο αν κάθε στίχος που έγραφα πραγματωνόταν κιόλας. Συνήθως στα παγκάκια μαζεύω ήλιο διαβάζοντας κάποιο βιβλίο, ή τραγουδώ με την κιθάρα μου. Έχω γράψει και τραγούδι για παγκάκι, στο δίσκο «Welcome to Greece», το «Τραγούδι σε παγκάκι στο Σύνταγμα», με τον εξής στίχο: ‘Θα σας το πω τραγουδιστά για ν’ ακουστεί πιο μαλακά, θα τα σπάσω όλα και θα βάλω και φωτιά’. Τραγούδι σαν καρτ-ποστάλ από τα Δεκεμβριανά προ τετραετίας. Αλίμονο αν το πίστευα κι αυτό. Τα τραγούδια απεικονίζουν πολλές φορές ένα στιγμιαίο συναίσθημα, μια μικρή ιστορία είτε δική μου είτε άλλων ή απλώς περιγράφουν μια εικόνα. Είναι λάθος να πιστεύουμε πως όλα είναι βιωματικά και πως, ό,τι εκφράζεται μέσω της τέχνης, είναι και πραγματικό. Η τέχνη πρέπει να είναι μια εναλλακτική πραγματικότητα, ένα παράλληλο σύμπαν που συγχρόνως να μη βρίσκεται εκτός τόπου και χρόνου.\nΈχετε καταφέρει να απαντήσετε το ερώτημα «Γιατί ήρθα πάνω σε τούτο τον κόσμο;» ή ακόμα το ψάχνετε;\nΆγνωστο γιατί. Το ψάχνει η ανθρωπότητα χιλιετίες τώρα, οπότε δύσκολο να σας πω γιατί. Πάντως, όπως προαναφέρατε, θαυμάζω την ομορφιά που μόλις περιγράψατε.\nΠοιους 5 Έλληνες θα χαρακτηρίζατε ως πρότυπα-ήρωες;\nΤους ανθρώπους που μετατρέπουν την οργή τους, με όχημα τη φαντασία, σε δημιουργικότητα. Είναι περισσότεροι από πέντε.\nΠοιος είναι ο λόγος που δεν δισκογραφείτε τόσο συχνά;\nΑν δεν έχω κάτι να πω, δεν υπάρχει λόγος να βγάλω δίσκο. Όταν νιώσω την ανάγκη, το κάνω. Βέβαια, κάνω και μουσικές για θέατρο, που κάθε παράσταση είναι σαν ένας καινούργιος δίσκος. Προτιμώ πάντως να κάνω πολλά και διάφορα, όπως για παράδειγμα οι μουσικές εκπομπές στην τηλεόραση, παρά να κλείνομαι κάθε τρεις και λίγο στο στούντιο.\nΠαρασκευή 20 Φεβρουαρίου. Downtown Live, Λευκωσία, 22.00. Πληρ. 99810011.\nΣάββατο 21 Φεβρουαρίου, Ravens Music Hall, Λεμεσός, 22.00. Πληρ. 99614100.\n*Ο Κωστής Μαραβέγιας μας έδωσε τη συνέντευξη για το τεύχος Φεβρουαρίου του περιοδικού Time Out Cyprus, το οποίο κυκλοφορεί στο περίπτερο.


Κορτώ, Χωμενίδης, το τσιγάρο του Νίκου Ξυδάκη, η Άννυ και η πρώτη μου έκθεση φωτογραφίας | Αρχείο | ToPortal\nΒρίσκεστε στο: ΚΕΝΤΡΙΚΗ / Αρχείο / Κορτώ, Χωμενίδης, το τσιγάρο του Νίκου Ξυδάκη, η Άννυ και η πρώτη μου έκθεση φωτογραφίας\nΟ υπουργός πολιτισμού Νίκος Ξυδάκης άναψε ένα τσιγάρο σε αίθουσα που δεν έπρεπε. Το σύστημα πυρανίχνευσης λειτούργησε κανονικά και ο συναγερμός πανικόβαλε τους παρευρισκόμενους ακροατές του στο χώρο του Μουσείου Σύγχρονης Τέχνης. Ωραία αφορμή για να μιλήσει κανείς για τον εθισμό. Ή μάλλον για την ηδονή της παραβατικότητας. Γιατί όχι και για τον κορεσμό από νόμους και κανόνες ευγένειας που δεν συνάδουν με την κουλτούρα μας. Ο Έλληνας καπνιστής κρατάει πάντοτε στις δυσκολίες του ένα τσιγάρο. Τον βαραίνουν οι σκέψεις του. Έτσι τον έχω γνωρίσει εγώ και η λογοτεχνικότητα του κειμένου μου με απελευθερώνει για τέτοιου είδους ψυχογραφήματα. Το συγκεκριμένο γεγονός με ταξίδεψε πίσω. Τότε που ο καθένας μπορούσε να καπνίσει στις πλατφόρμες του ΗΣΑΠ. Πιο παλιά καπνίζανε και μέσα στα λεωφορεία. Μου το είχε πει η Ζυράννα Ζατέλη. Αισθάνεσαι πιο πολύ κύρος στον ρόλο του νομοθέτη παρά στο ρόλο του πολίτη. Δεν είναι όλα τα σχήματα του αυταρχισμού κατακριτέα. Τα πιο γραφικά απ’ αυτά διατηρούν μέσα τους μια κρύφια γοητεία, προσπελάσιμη μόνο από τους ποιητές. Οι ταξιτζήδες επιτρέπουν στον πελάτη τους να καπνίσει. Ακόμη κι εκεί , μέσα στο αυτοκίνητο του, η εγκριτική άδεια για τσιγάρο ισοδυναμεί με συναινετική παράβαση. Ο κουρασμένος πελάτης της μεγάλης πόλης πετάει τη στάχτη απ’ το μισάνοιχτο παράθυρο του ταξί. Κοιτιέται στον καθρέφτη στην πόρτα του συνοδηγού έχοντας πλήρη επίγνωση πως ο κάματος δεν έχει αφήσει ανέγγιχτο το πρόσωπο του. Η αίσθηση του ότι παραβαίνει το νόμο μοιάζει με το σπάσιμο μιας βιτρίνας από κάποιον νεαρό. Για μερικά λεπτά έξω απ’ όλες τις δομές του πολιτισμού. Ελευθερία. Χάος. Συναντάει κανείς ανθρώπους που όταν κάνουν τσιγάρο δεν θέλουν να μιλάνε. Η επιστροφή στο λόγο είναι ενθύμηση των νόμων. Ο Νίκος Ξυδάκης προφανώς επέλεξε αυτό τον αλλοτινό τρόπο για να ξανασάνει. Ωραίος.\nΗ μικρή Άννυ δολοφονήθηκε απ’ τον πατέρα της. Πριν το ειδεχθές έγκλημα λένε ότι υπήρξε ολιγωρία από τους γείτονες της οικίας του παιδοκτόνου. Ο εικοσιεφτάχρονος μακελλάρης χτυπούσε πολλές φορές την κόρη του. Οι παιδικές φωνές βοήθειας δεν εισακούστηκαν ποτέ από κανέναν. Για την μητέρα έχει γραφτεί ότι ήταν μπλεγμένη σε κυκλώματα διακίνησης ανηλίκων. Σήμερα το πρωί, την ώρα του καφέ μου, φαντάστηκα το παιδικό βλέμμα ενός ανυπεράσπιστου πλάσματος την ώρα που το κοντοζυγώνει το άγνωστο του βίαιου θανάτου. Για την ανεπιθύμητη κόρη δεν υπήρξε μετάβαση από τις δυσκολίες και τον μετεωρισμό μέσα στο περιβάλλον των αποθηριωμένων και τοξικομανών γονέων του προς την επανένταξη αυτή τη φορά στην τρυφερότητα του προσωπικού ενός βρεφοκομείου. Η λύση που επιλέχθηκε για την Άννυ ήταν η δολοφονία. Στην Ελλάδα πολλά περιστατικά βρεφοκτονίας παραμένουν άγνωστα στις αρχές. Είναι δυνητικά εύκολο για τον απανθρωποποιημένο πατέρα και γεννήτορα να πάρει τη ζωή του σπλάχνου του. Ο θύτης μπορεί να πιστεύει πως επιτελεί μια πράξη για την οποία έχει το δικαίωμα να την κάνει. Εκείνος έδωσε το σπέρμα και μόνο εκείνος μπορεί να απομυζήσει τη ζωτική ουσία του απογόνου του. Όλα θα μπορούσαν να είχαν γίνει αλλοιώς για την Άννυ σε μια άλλη μερικούς αιώνες παλιότερη Ελλάδα. Τότε που τα ανεπιθύμητα παιδιά εντάσσονταν άμεσα στην κοινωνία από την έκθεση τους στα διάφορα μέλη της. Μια νέα οικογένεια αναλάμβανε πάντοτε να υιοθετήσει το εγκαταλελειμμένο τέκνο.\nΤο βρεφοκομεία των ημερών μας θα ήταν η μόνη ευκταία λύση για την περίπτωση της Άννυ. Ένα προστατευτικό κουκούλι. Αυτά τα ιδρύματα είναι φορές που περιπλέκουν τα πράγματα. Από τότε που εμφανίστηκαν, η παραμέληση, η εγκατάλειψη, η κακοποίηση των βρεφών και νηπίων αποκτούν ένα κάποιο ηθικό έρεισμα. Στο τέλος των δυσχερειών της ζωής τους τα παιδιά μιας οικογένειας καταλήγουν σε τέτοιους χώρους. Το ίδρυμα νομιμοποιεί την εγκατάλειψη. Απ’ την περίοδο της εξάλειψης των κοινωνικών τελετών υιοθεσίας παρουσιάστηκε ένα τεράστιο έλλειμμα στην αντιμετώπιση κακοποιητικών σχέσεων ανάμεσα σε γεννήτορες και βρέφη. Τα υιοθετημένα παιδιά ανακαλύπτουν κάποια στιγμή ότι δεν έχουν οικογενειακή αφήγηση. Γι’ αυτό και τα περισσότερα απ’ αυτά θ’ αναζητήσουν τις ρίζες τους. Η εκκοπή από την οικογενειακή συνοχή είναι στις μέρες μας ταυτόσημη με το ξερίζωμα. Όλα θα μπορούσαν να οργανώνονται με διαφορετικό τρόπο.\nΦωτογράφιζα και επεξεργαζόμουν τις φωτογραφίες μου στον υπολογιστή. Υπήρξαν εικόνες των οποίων η θέαση με ικανοποιούσε μετά από οχτώ ώρες δουλειάς. Ήθελα το αποτέλεσμα να θυμίζει την μετάβαση από τη ζωγραφική στη φωτογραφία. Ένα ενδιάμεσο στάδιο δηλωτικό του ακόμη ρευστού και άρα μη αποκρυσταλλωμένου. Ο καθείς μπορεί σε μια τέτοια δυναμική αδιαμόρφωτου χώρου να γίνει παράγοντας πρόσδοσης οριστικών περιγραμμάτων.\nΚάθε φωτογραφία μου είναι και ένα ξεχωριστό κάλεσμα στο θεατή της να απεκδυθεί το καθημερινό του ένδυμα και να φορέσει την κατάλληλη περιβολή. Εκείνη που θα τον κάνει ζωντανό σώμα της εικόνας. Μπορώ να γράψω πως οι φωτογραφίες μου δεν είναι εδώ μόνο για να ενσταλάξουν στον άνθρωπο που τις βλέπει, χαρά, μεταφυσική συγκίνηση, ονειροπόληση. Οι φωτογραφίες μου είναι εδώ για να διεκδικήσουν με τα θέλγητρά τους τον πόθο εκείνου που τις κοιτά να συναντήσει τα αντικείμενα τους. Απαθανατίζω τον κόσμο μου για να είναι πάντα παρόν δίπλα σε όποιον τον εκτιμά. Ένα παρελθόν ταυτόσημο πάντα με τον ιστορικό ενεστώτα. Όλες οι φωτογραφίες μου έχουν μια αφήγηση πίσω τους. Μια αφήγηση που εκπτυχώνεται σε άλλες ισάριθμες των ανθρώπων που στέκουν αντίκρυ στο απεικονιστικό έργο μου. Οι πίνακες μου, ας ονομάσουμε και έτσι το συγκεκριμένο έργο, ανθολογούν και αθροίζουν πλείστες άγνωστες ομορφιές. Δεν μπορεί να τα έχω όλα. Η φωτογραφική απαθανάτιση με προικίζει νοερά με την ουτοπία και τη μαγεία.\nΚείμενο/Φωτογραφίες: Φώτης Θαλασσινός.\n1 Ο/Η ελένη κ. έγραψε: (πριν 3 έτη)\nΜπράβο για την γραφή σου Φώτη Θαλασσινέ! Κάθε καλό!\nΦωτογράφιζα και επεξεργαζόμουν τις φωτογραφίες μου στον υπολογιστή. Υπήρξαν εικόνες των οποίων η θέαση με ικανοποιούσε μετά από οχτώ ώρες δουλειάς. Ήθελα το αποτέλεσμα να θυμίζει την μετάβαση από τη ζωγραφική στη φωτογραφία.


Y magazine: Η XΩΡΑ ΤΟΥ ΒΕΓΓΟΥ...\nΗ XΩΡΑ ΤΟΥ ΒΕΓΓΟΥ...\n...Η μάλλον η χώρα με τους Βέγγους.\nΖούμε όλοι μια ζωή πατίνι. Μάλλον μας την έχουν κάνει πατίνι...\nΤίποτα δεν είναι εύκολο. Ούτε το πιο απλό, το πιο αμελητέο. Στη χώρα του παραλόγου δεν υπάρχει αυτονόητο. Η εξουσία φροντίζει πάντα να μας κάνει τη ζωή δύσκολη. Η κάθε εξουσία. Οχι μόνο αυτή εκεί πάνω, η «πανίσχυρη» με τα γυάλινα ποδάρια, αλλά κυρίως η μικροεξουσία η καθημερινή που έχουν υφαρπάξει με μέσον οι κομπλεξικοί και προσπαθούν να εφεύρουν εμπόδια για να κάνουν αδύνατη την κάθε συναλλαγή.\nΗ γραφειοκρατία έχει στόχο την ταλαιπωρία. Την κακουχία. Ο απλός, ο ανυπεράσπιστος πολίτης να νιώσει δυσφορία. Απελπισία! Μ' αυτό νιώθουν ισχύ, αποκτούν νόημα στη ζωή, «αισθάνονται ότι είναι κάποιοι» νοματαίοι, ισχυροί. Οταν καταφέρνουν να σε φέρουν σε αδιέξοδο, να μη βρίσκεις το δίκιο σου πουθενά και να τα παρατήσεις· να σε τυλίξουν σε μια κόλλα χαρτί.\nΔεν τους κατηγορώ. Κάποιο τους δώσανε το πάτημα και προσπαθούν να το κάνουν σε 'σενα, τον άσχετο και αδαή, μάθημα.\nΌλοι έχουμε μέσα μας ένα σαδιστή. Μάλιστα το χειρότερο τον έχουν αυτοί που ΠΡΙΝ ήταν τίποτα και ΜΕΤΑ έγινα τίποτα με φρου-φρου και αρώματα.\nΑυτοί θέλουν τη μεγαλύτερη προσοχή....\nΑκόμα και ο "μπάρμπας στη Κορώνη" δεν αρκεί, ναι μπήκες και συ στη διαδικασία να τους "τρυφτείς". Η κατάσταση τείνει να γίνει θρίλερ, καημενούλη μου... Και δεν τα μπορείς τα αίματα.....\nΤα λούζεσαι όμως κάθε μέρα.... Ο λόγος κάποιοι που προκλητικά το μόνο που κάνουν είναι το τίποτα.Αλλά είναι μεγάλοι μαέστροι! Μπορούν να το αναπλάθουν, να το μετασχηματίζουν, να φαίνεται σα καινούργιο βρε πουλάκι μου.\nΑκόμα και τώρα αν τα μάτια σου βγάζουν φλόγες με τις λέξεις του κειμένου,μη γκρινιάζεις και μη θυμώνεις γιατί ίσως ο πρόστυχος,ο σκηνοθέτης του θρίλερ να είσαι , καλέ μου, ....εσύ.\nΑΝΑΡΤΗΘΗΚΕ ΑΠΟ Y magazine στις 12:59 π.μ.\nΕτικέτες ΕΛΕΟΣ, ΕΛΛΑΔΑ, ΣΚΕΨΕΙΣ, Tom Sawyer


Ισραήλ-Χαμάς Archives - Pentapostagma.gr : Pentapostagma.gr\nΤο Ισραήλ και η Χαμάς κατέληξαν σήμερα σε συμφωνία κατάπαυσης του πυρός για τον τερματισμό της αναζωπύρωσης των εχθροπραξιών στα σύνορα της Λωρίδας της Γάζας με το Ισραήλ, δήλωσαν δύο Παλαιστίνιοι αξιωματούχοι. Δεν υπήρχε άμεσο σχόλιο από Ισραηλινούς αξιωματούχους. Ένας...7:15 πμ


Τι αποφάσισαν οι Συμβολαιογράφοι Περιφέρειας Εφετείου Ναυπλίου στην συνεδρίαση του Συλλόγου τους - Αργολικές Ειδήσεις\nΤι αποφάσισαν οι Συμβολαιογράφοι Περιφέρειας Εφετείου Ναυπλίου στην συνεδρίαση του Συλλόγου τους\nΤα μέλη του Συμβολαιογραφικού Συλλόγου περιφέρειας Εφετείου Ναυπλίου συνεδρίασαν την 17η Σεπτεμβρίου 2017 ημέρα Κυριακή και ώρα 11:00 π.μ.,στην Τρίπολη, στην αίθουσα του Εμπορικού και Βιομηχανικού Επιμελητηρίου Αρκαδίας (οδός 25ης Μαρτίου και Πανός) ύστερα από σχετική πρόσκληση του κ. Προέδρου Δ.Σ. του Συλλόγου.\nΑφού διαπιστώθηκε ότι υπάρχει η νόμιμη απαρτία, δηλαδή το ένα έκτο του συνόλου των εγγεγραμμένων μελών του Συλλόγου, σύμφωνα με το Άρθρο 105 παρ. 2 του Ν. 2830/2000 ¨Περί Κώδικα Συμβ/φων¨ και αφού ορίστηκαν Πρόεδρος της Συνέλευσης ο κ. Παναγιώτης Δουμουλάκης, Συμβ/φος Καλαμάτας και Γενικός Γραμματέας ο κ. Κων/νος Μιχελής, Συμβ/φος Μεσσήνης, άρχισε η συνεδρίαση.\nΟ κ. Πρόεδρος εισηγείται το Μοναδικό θέμα της ημερήσιας διάταξης με τίτλο ¨Ενημέρωση σχετικά με τους πλειστηριασμούς / ηλεκτρονικοί πλειστηριασμοί / λήψη απόφασης για υπογραφή σύμβασης για τη λειτουργία της της ηλεκτρονικής πλατφόρμας ή κήρυξη απόχης από τη σχετική διαδικασία¨.-\nΕίναι εμφανές ότι η συγκεκριμένη δράση των οργανωμένων ομάδων, που έχουν επιδοθεί επανειλημμένα σε πράξεις πραγματικής, φραστικής ή ψυχολογικής βίας κατά των συμβολαιογράφων, που ως δημόσιοι λειτουργοί εκτελούν τα καθήκοντα που τους έχουν αναθέσει η Πολιτεία, έχει συγκεκριμένη στόχευση: Τον εκφοβισμό των συμβολαιογράφων, προκειμένου να μην εκτελέσουν τα καθήκοντά τους, με αποτέλεσμα η απονομή της αστικής δικαιοσύνης να παραμείνει στην Χώρα μας ατελέσφορη.\nΑποφασίζουμε την υπογραφή της σύμβασης με τον πάροχο της ηλεκτρονικής πλατφόρμας διεξαγωγής των πλειστηριασμών ΜΟΝΟ μαζί με την πλειοψηφία των Συμβολαιογραφικών Συλλόγων, ΜΟΝΟ εφόσον οι όροι της σύμβασης κριθούν ικανοποιητικοί και ΜΟΝΟ εφόσον διευθετηθεί η ασφαλής και αξιοπρεπής διεξαγωγή των πλειστηριασμών.-


Οι Mogwai ενθουσίασαν στην τελευταία τους συναυλία για το 2018! - Mix Grill: Μουσική, Συναυλίες, Θέατρο, Cinema (greek) 62223\nΟι Mogwai ενθουσίασαν στην τελευταία τους συναυλία για το 2018!\nΤο Σάββατο, τη 1η μέρα του Δεκέμβρη, παρευρεθήκαμε στη δεύτερη συναυλία των Mogwai στην Ελλάδα, στο Pireaus 117 Academy στην Αθήνα.\nΤο Σάββατο, τη 1η μέρα του Δεκέμβρη, παρευρεθήκαμε στην δεύτερη συναυλία των Mogwai στην Ελλάδα, αυτή τη φορά στο Pireaus 117 Academy στην Αθήνα.\nΛίγο πριν εμφανιστούν στην σκηνή οι Mogwai, την έναρξη του live έκαναν οι Afformance, μία μπάντα με τα ίδια post-rock μουσικά ερεθίσματα με τους headliners. Ο χώρος γέμιζε γρήγορα, οπότε αρκετός κόσμος άκουσε τα κομμάτια των Afformance, παλαιότερα και καινούρια από τα δύο τελευταία τους albums που κυκλοφόρησαν το 2017. Χωρίς φωνητικά και στίχους, μόνο με τη μουσική τους, προετοίμασαν το κοινό για το μεγάλο όνομα αυτής της βραδιάς.\nΜετά από ένα μικρό διάλειμμα, και με ασφυκτικά γεμάτο το Pireaus Academy, οι Σκωτσέτζοι post-rockers έκαναν την εμφάνισή τους μέσα από τον δικό τους,γνωστό τις τελευταίες δύο δεκαετίες, ήχο τους, σε συνδυασμό με τους φωτιστικούς σχηματισμούς πάνω στη σκηνή. Ο ήχος τους περιελάμβανε όλα τα στοιχεία της post-rock μουσικής, από απλές κιθάρες μέχρι πλήκτρα και ηλεκτρονικά χαρακτηριστικά.\nΕίναι γνωστό πως οι Mogwai σε κάθε συναυλία τους επιλέγουν να παίζουν και διαφορετικά κομμάτια και να μην έχουν μιά standard λίστα. Έτσι και στην Αθήνα ξεκίνησαν με το κομμάτι "Heard About You Last Night" από τον όγδοο δίσκο τους "Rave Tapes" που κυκλοφόρησε το 2014. Συνέχισαν με τραγούδια επιλεγμένα από ολόκληρη τη δισκογραφία τους, όπως επίσης και από το τελευταίο τους studio album που κυκλοφόρησε το 2017 με τίτλο "Every Country's Sun".\nΑποκορύφωμα της βραδιάς η επιλογή και εκτέλεση του κλασσικού "I'm Jim Morrison, I'm Dead", και του "We're Not Done" το οποίο δημιουργήθηκε και περιλήφθηκε στο soundtrack για την πρόσφατη ταινία "Kin". Οι Mogwai έκλεισαν αυτή την επιτυχημένη συναυλία με το πρόσφατο "Remurdered" και το δημοφιλές πια "Mogwai Fear Satan" από τον πρώτο τους δίσκο.\n2. Crossing the Road Material\n3. We’re Not Done\n4. Rano Pano\n6. I'm Jim Morrison, I'm Dead\n7. Hunted By a Freak\n9. Auto Rock\n11. 2 Rights Make 1 Wrong\n14. Mogwai Fear Satan\n*Οι φωτογραφίες ανήκουν στον Μιχάλη Τσεσμετζή και το Mixgrill.gr\nΑπόφοιτος Πληροφορικής με σπουδές στη Φωτογραφία και τη Γραφιστική. Αγαπάει τη μουσική, τις σειρές και φυσικά την camera του!\nafformance συναυλίες 2018


Την αντίδραση του βουλευτή της Δημοκρατικής Συμπαράταξης προκάλεσαν οι δηλώσεις του υπουργού Ναυτιλίας για κοινό μέτωπο ΣΥΡΙΖΑ-ΠΑΣΟΚ.\nΔημοσιεύθηκε: 11 Αυγούστου 2017 - 12:50\nΤην αντίδραση του βουλευτή της Δημοκρατικής Συμπαράταξης Οδυσσέα Κωνσταντινόπουλου προκάλεσαν οι δηλώσεις Κουρουμπλή στο ΑΠΕ-ΜΠΕ για κοινό μέτωπο ΣΥΡΙΖΑ-ΠΑΣΟΚ.\nΣυγκεκριμένα ο κ Κωνσταντινόπουλος έγραψε στο Facebook: «Ο κ. Κουρουμπλής ήταν ο άνθρωπος που το 2012 παίζοντας θέατρο στη Βουλή και με τρεμάμενη φωνή μάς είπε "συγκινημένος" ότι δεν μπορεί να ψηφίσει 2,5 δισ. μέτρα γιατί του έστειλε επιστολή η κόρη του! Με ΣΥΡΙΖΑ ψήφισε 20 δισ. μέτρα αλλά η κόρη του δεν έστειλε ούτε ένα γράμμα ...\nΞεπέρασε εύκολα την συνεργασία με τον ακροδεξιό Καμμένο και ούτε ένα γράμμα από την κόρη ...\nΤο ΠΑΣΟΚ η Δημοκρατική Συμπαράταξη έχει μια επιλογή, την δεύτερη θέση στις επόμενες εκλογές, Προϋπόθεση, καμία συνεργασία με πολιτικούς τυχοδιώκτες τύπου κ. Κουρουμπλή κλπ».


Shareware Archives - Page 3 of 11 - milaraki.com\nNTFS-3G στο Lion\nOn October 21, 2011, in Apple, Freeware, How To / Diy, Shareware, by suicico\nupdate : 18.2.2013 αυτή η λύση είναι μονο για το Lion και όχι για το Mountain Lion\nΓια όσους δεν το ξέρουν, το OSX δεν έχει δυνατότητα εγγραφής σε δίσκους με format NTFS (που είναι το format που έχουν τα Windows)\nΓια να μπορούμε λοιπόν να γράφουμε σε τέτοιους δίσκους μέχρι το Snow Leopard θα βάζαμε το δωρεάν NTFS-3G.\nΣτο Lion όμως αυτό το πρόγραμμα δεν δουλεύει (out of the box).\nΜέχρι να κυκλοφορήσει λοιπόν η καινούργια του έκδοση εάν το χρειαστούμε θα πρέπει να κάνουμε τα παρακάτω βήματα.\nΑρχικά θα πρέπει να κατεβάσουμε το NTFS-3G και στην συνέχεια :\nΚατεβάζουμε και κάνουμε εγκατάσταση αυτό το αρχείο (Download Link) όταν τελειώσει η εγκατάσταση κάνουμε Restart (πρέπει να κάνουμε)\nΚατεβάζουμε και κάνουμε εγκατάσταση αυτό το αρχείο (Download Link).\nΠροσοχή στο σύνολο είναι 3 αρχεία που πρέπει να κατεβάσουμε και να εγκαταστήσουμε και στα 2 πρώτα μετά την εγκατάσταση πρέπει να κάνουμε restart\nΜετά και από το τελευταίο install θα μπορούμε να γράφουμε και NTFS δίσκους κανονικά.\nΤο πρόβλημα στην ουσία δεν βρίσκεται στο NTFS-3G αλλά στο MacFuse (και αυτό είναι που κατεβάζουμε ώστε να γινει update στην τελευταία έκδοση).\nOn July 7, 2011, in Apple, Shareware, software, by suicico\nΣαν να μην πέρασε μια ημέρα από τότε που κυκλοφόρησαν τα bluray.\nΦυσικά έχει περάσει αρκετός καιρός από τότε και η Apple απλά αγνοεί την ύπαρξη του.\nΑκόμη και εάν είχατε το μεράκι, την όρεξη και τα χρήματα για να βάλετε ένα bluray drive στο Mac σας, θα διαπιστώσατε οτι δεν υπάρχει κάποιος player !\nΝαι σωστά διαβάσατε, μέχρι τώρα δεν υπήρχε τρόπος να αναπαραγάγει ταινίες που ήταν σε bluray δισκάκια. Φυσικά μπορούσε να διαβάσει και να γράψει δεδομένα στο δισκάκι, αλλά εαν βάζαμε μια ταινία από το video club δεν θα βλέπαμε τίποτα.\nΠλέον μπορείτε να κατεβάσετε τον πρώτο player για Bluray στο Mac !\nΦυσικά δεν τον έχει κάνει η Apple και φυσικά δεν είναι δωρεάν (να βγάλουν και κανένα φράγκο τα παιδιά).\nΑπό εδώ μπορείτε να κατεβάσετε μια δοκιμαστική έκδοση 90 ημερών, και εάν σας αρέσει η εφαρμογή να δώσετε 40$ για να το έχετε για πάντα.\nTagged with: Apple • bluray • mac


Πρώτη Δημοσίευση:\tΤρίτη, 17. 09. 2019 - 07:17